Юртга ободлик ярашади / ADOLAT ижтимоий-сиесий газетаси\nОна табиат гўзалликлари, ободлик йўлида қилинаётган эзгу ишлар юртимизнинг ҳар бир гўшасига чирой бағишлайди. Ўзбекистон “Адолат” СДПнинг “Тозалик йўлида бирлашайлик” лойиҳаси доирасида ҳудудларда амалга оширилаётган тарғибот-ташвиқот тадбирларидан мақсад ҳам аҳолининг табиатга, атроф-муҳитга бўлган эътиборини янада кучайтириш, экологик маданиятни шакллантириш, белгиланмаган жойларга чиқиндилар ташлашнинг олдини олишга ҳисса қўшишга қаратилгани билан аҳамиятлидир.\nПартиямизнинг мазкур лойиҳаси доирасида вобкентлик сафдошларимиз томонидан ҳам бир қатор ишлар амалга оширилмоқда. Хусусан, сафдошларимиз ташаббуси билан “Анжирбоғ” маҳалласида истиқомат қилувчи ёшлардан таркиб топган кўнгиллилар гуруҳи аъзолари ушбу лойиҳа мақсади ва моҳиятини аҳолининг турли қатламлари ўртасида тарғиб этишмоқда.\nТарғиботчиларнинг бу борадаги фаолияти Вобкент туман ҳокимлиги томонидан ҳам қўллаб-қувватланаётгани эътиборга молик.\n— Ўзбекистон “Адолат” СДПнинг мазкур лойиҳаси маҳаллалар ободлиги, катта-кичик йўллар, кўча ва хонадонлар озода бўлиши, фуқароларнинг она табиатимиз, инсон меҳнати билан яратилган бино ва иншоотларни асраб-авайлашга доир қоидаларга риоя этиш кўникмасини мустаҳкамлашга хизмат қилмоқда, — дейди туман ҳокими Асқар Жаводов. — Партия лойиҳасининг моҳияти акс этган флаерлар, буклетлар ва бошқа тарқатма материаллар ана шу жиҳати билан ҳам кўпчиликнинг диққатини жалб этмоқда.\nЯқинда ёшлар гуруҳидан иборат валантёрлар ташаббуси билан “Анжирбоғ” қишлоғидаги Маҳмуд Анжир Фағнавий зиёратгоҳида ободонлаштириш ишларини олиб боришди. Шунингдек, туман ҳокимлиги, “Тоза ҳудуд” давлат унитар корхонаси ҳамкорлигида “Анжирбоғ” маҳалла фуқаролар йиғинига қарашли ҳудудда маҳалла аҳли билан биргаликда тозалик ишлари олиб борилди. Ариқлар ва уларнинг атрофи турли чиқиндилардан тозаланди. Маҳалла, йўлларнинг атрофлари обод этилди. Тадбирлар давомида фуқароларга “Тозалик йўлида бирлашайлик” лойиҳаси доирасида тайёрланган тарқатма материаллар берилиб, лойиҳанинг мазмун-моҳияти тарғиб этилди.


ЎзА - Мардлик ва жасорат байрами\n14.01.2015 20:40 Ватан ҳимояси – муқаддас бурч\nЎзбекистон Республикаси Қуролли Кучлари ташкил этилганининг 23 йиллиги ва Ватан ҳимоячилари куни муносабати билан Мустақиллик майдонида ҳурриятимиз, порлоқ истиқболимиз ва эзгу мақсадларимиз рамзи бўлган Мустақиллик ва эзгулик монументи пойига тантанали равишда гул қўйиш маросими бўлиб ўтди.\nМустақиллик майдонида Ўзбекистон Республикаси Мудофаа, Ички ишлар ва Фавқулодда вазиятлар вазирликлари, Миллий хавфсизлик хизмати, Давлат божхона қўмитаси вакиллари тантанали тарзда саф тортди. Ватан ҳимоячилари ҳарбий оркестр мусиқа садолари остида Мустақиллик ва эзгулик монументи пойига гуллар қўйди. Бу анъана замирида халқимизнинг энг бебаҳо неъмат бўлмиш тинчлик-осойишталик, фаровонлик ва осмонимиз мусаффолигини нақадар қадрлаши мужассам. Ушбу буюк бойликни асраб-авайлаш эса энг шарафли ва фахрли касб эгалари – Ватан ҳимоячиларининг муқаддас бурчидир.\nПрезидентимиз, Ўзбекистон Республикаси Қуролли Кучлари Олий Бош Қўмондони Ислом Каримовнинг мамлакатимиз Қуролли Кучлари ташкил этилганининг 23 йиллиги муносабати билан Ватан ҳимоячиларига йўллаган байрам табригида мустақил демократик Ўзбекистон давлатини барпо этиш ва ривожлантириш бўйича биз босиб ўтган буюк ва шонли йўл миллий армиямизнинг – ён-атрофимиздаги мураккаб ва таҳликали вазиятда тобланган, Ватанимиз мустақиллиги, суверенитети, унинг ҳудудий яхлитлиги, халқимизнинг тинч-осойишта ҳаётининг ҳамиша ишончли кафолати бўлиб келган ва бугунги кунда ҳам шундай бўлиб қолаётганини неча бор исботлаб берган мамлакатимиз Қуролли Кучларининг шаклланиши билан узвий ва чамбарчас боғлиқ ҳолда кечди, деб айтишга бугун барча асосларимиз борлиги таъкидланди.\n...Ўзбекистон Республикаси Давлат мадҳияси янграйди. Ушбу тантанали лаҳзаларда миллий куч-қудратимиз, буюк аждодларимизнинг юксак заковати ва мустаҳкам иродаси кўз олдимизда намоён бўлади. Ватан ҳимоячилари қалбида барчамиз учун ягона бўлган Ўзбекистон билан фахрланиш туйғулари жўш уради.\nПойтахтимиздаги “Ватанга қасамёд” монументи пойига ҳам тантанали гул қўйиш маросими бўлиб ўтди. Ушбу монументда азамат ўғлон давлатимиз байроғини кўзига тўтиё қилиб, Ватан ҳимояси учун тайёрман, деб тиз чўкиб қасамёд қилаётгани ифода этилган. “Ватанга қасамёд” монументи Ватан ҳимоячиларининг жасорати ва шон-шарафининг ёрқин тимсоли, халқимизнинг уларга бўлган ҳурмати ва меҳр-муҳаббати ифодасидир.\nМустақиллик йилларида Президентимиз Ислом Каримов раҳнамолигида Қуролли Кучлар шахсий таркибининг жанговар тайёргарлиги, таъминоти ва маҳоратини ошириш, армиямизни замонавий қурол-яроғ ва техника билан таъминлаш бўйича кенг кўламли ислоҳотлар амалга оширилди. Бунинг самарасида ихчам ва тез ҳаракатланадиган профессионал миллий армиямиз шакллантирилди. Бугунги кунда ҳарбий хизмат нафақат бурч, балки шон-шараф ишига, мамлакатимиз ҳудудий яхлитлиги ва халқимиз осойишталиги кафолатига айланди.\n– Бизга кўрсатилаётган юксак эътибор ва ғамхўрлик учун давлатимиз раҳбаридан миннатдормиз, – дейди II даражали «Шон-шараф» ордени соҳиби, Ўзбекистон Республикаси Мудофаа вазирлиги Бош штаб бошқарма бош муҳандиси, подполковник Б.Кайимов. – Барчамизни мамлакатимизга хизмат қилиш, уни турли таҳдидлардан асраш, Ватанимиз мудофаа қобилиятини мустаҳкамлашда фаол иштирок этиш истаги бирлаштириб туради. Шу боис Ватанимиз олдидаги ўз бурчимизни шараф билан адо этишга бор куч ва имкониятларимизни сафарбар этмоқдамиз. Юртдошларимиз доимо мусаффо осмон остида, фаровон ва гуллаб-яшнаётган мамлакатда бахтли ҳаёт кечирсин.\nРоман Бондарчук, Ёлқин Шамсиддинов (сурат), ЎзА


Погба: «Олдинда узоқ йўл ва катта ўйинлар бор»\n«Манчестер Юнайтед» яримҳимоячиси Поль Погба АПЛнинг 1-туридан ўрин олган «Бёрнли» (1:0) билан қолдирилган ўйиндан сўнг ўз фикрлари билан ўртоқлашди.\n«Бугунги ўйин қийин бўлишини билардик. Ғалаба қозонишни хоҳладик. Бу ерда ўйнаш осон эмас. 3 очко олдик ва бундан жуда хурсандмиз. Аммо олдинда узоқ йўл ва катта ўйинлар бор. Бор эътиборимизни мавсумни ижобий якунлашга қаратамиз.\nVAR? Албатта, буни қабул қилиш қийин, лекин профессионал бўлиш керак. Тинчланишимиз, диққатимизни жамлашимиз керак эди. Гол урдик ва ғалаба қозондик.\nМагуайрнинг голида нима бўлганини билмайман. Бу ҳаққоний ва ажойиб гол эди. Лекин ҳакам ғалати қарор қабул қилди. Якунда керакли натижага эришдик», – дея Погбанинг сўзларини келтиради BBC.\n«МЮ» ғалабадан сўнг очколарини 36тага етказиб, 1221 кун деганда АПЛда карвонбошига айланди.


Ота касбини ардоқлаб – Сурхон тонги\nБош саҳифа / Қишлоқ хўжалиги / Ота касбини ардоқлаб\nДекабр 8, 2017\tҚишлоқ хўжалиги Изоҳ қолдириш 487 Кўрилди\nҚорамол, қўй-эчки деймизу, лекин чорвани эплаш ҳамманинг ҳам қўлидан келавермайди. Деҳқон йиғганда тинаркан, лекин чорвадорга қишин-ёзин тиним йўқ. Чунки жониворлар этига-эт қўшиши, сут бериши учун ҳам доимо кавшаниши шарт. Чорванинг ана шу ташвишларига чидаган одам соҳанинг ортидан нон ейди.\nШерободлик Баҳодир Тошпўлатовга чорвачилик ота касб. Отаси Жўраниёз бобо узоқ йил хўжалик молларини боқди, чорва ортидан топган даромадидан фарзандларини камолга етказди, ўқитди, уйли-жойли қилди. Шу боис, ширкат хўжаликлари тугатилиб, замирида фермер хўжаликлари ташкил этилаётганда Жўраниёз бобо фарзанди Баҳодирни собиқ сут-товар фермасининг биттасини хусусийлаштириб олиш ва фермер хўжалиги ташкил этишга даъват этди.\nФерманинг иморатлари деярли нураш ҳолига келиб қолганди. Баҳодир ўз сармояси ва банкдан олинган 52 миллион сўм кредитга қишки ва ёзги бостирмалар қурди. Фермадаги қорамоллар ҳоли ҳам ўзига яраша эди. Уларни сифатли озуқа билан таъминлаш учун ажратилган ерни асосан шўра ва ажириқ босганди. Отаси маслаҳатига амал қилган ёш чорвадор биринчи навбатда ернинг мелиоратив ҳолатини яхшилашга эътибор берди. Ўз маблағи ҳисобидан техника жалб қилиб, ёпиқ зовурларни тозалатди. Натижада, анча вақтдан бери яроқсиз ҳолга келиб қолган заминнинг 19 гектарида озуқабоп ўсимликлар ўстирилди ва сифатли озуқа жам ғарилди.\nАйтиш керакки, ўша пайт- да ширкат хўжаликларининг чорвачилик фермаларига эга бўлганларнинг кўпчилиги қорамоллар тугул, фермаларни ҳам сотиб юборишди. Лекин Баҳодир фақат мол бош сонини кўпайтириш, маҳсулот ишлаб чиқаришни ошириш ҳисобига фермер хўжалигини оёққа турғазди. Дастлаб жайдари сигирларни парваришлаган чорвадор 2005 йилда Польша давлатидан келтирилган зотли молларга харидор бўлди. Тажрибали чорвадор биринчи галда сотиб олинган наслли молларни иқлимга мослаштириш ва сунъий қочириб, кўпроқ соғлом бузоқ олиш йўлида бор тажриба ва маҳоратини ишга солди. Самар- қанд қишлоқ хўжалиги институти олимлари билан ҳамкорликни йўлга қўйиб, хориждан келтирилган зотли молларни соғлом сақлаб қолиш чораларини излади. Олимларнинг тавсиясига амал қилган ва жониворларни сифатли озуқалар билан парваришлаган, сунъий қочиришга алоҳида эътибор қаратган чорвадорнинг қўрасида зотли моллар кўпайиб борди. Бугун хўжаликда 120 бош қорамол боқилаётган бўлса, уларнинг 90 фоизи хориждан келтирилган сигирларнинг бузоқларидир.\nЧорвачиликка ихтисослашган “Тошпўлатов Баҳодир Жўраниёзович” фермер хўжалиги ҳар йили қарийб 50 гектар майдонга ҳар хил озуқабоп экинлар ўстираяпти. Омухта емнинг бир қисмини давлат корхоналаридан харид қилишаётган бўлса, бир қисмини ўз далаларида бошоқли экинлар экиш ҳисобига кўпайтиришаяпти. Шунинг учун ҳам бугун фермер хўжалиги мол- хоналарида боқилаётган сигирларнинг ўртача тирик вазни 700-750 килограмм тош босиб, бир кунда ҳар бир сигирдан 35 килограмгача сут соғиб олинаяпти. Гўшт учун боқилаётган зотдор буқаларнинг тирик вазни 800 килограмгача тош босмоқда. Зооветеринария қоидалари асосида парваришланаётган ва ўз вақтида сунъий қочирилаётган сигирлардан соғлом бузоқ олинаётир. Ҳозирда чорвачилик фермасида 54 бош бузоқ ўстиришга қолдирилиб, 20 бош бузоқ гўшт учун алоҳида-алоҳида парваришланаётир. Янги туғилган 46 бош зотли бузоқ намунали парваришланаяпти.\nЎрни келганда айтиш керакки, жониворларни парваришлашда Баҳодир Тошпўлатов ҳамиша илмий асосланган хулосаларга таянади. Қишлоқ хўжалигига оид янгиликлардан доимо хабардор, ўқиб-изланишдан чарчамайди. У илмий изланишларини амалиёт билан уй- ғунлаштиргани боис қишлоқ хўжалик фанлари номзоди илмий даражасига эришди.\nФан номзоди ва тажрибали фермер Баҳодир Тошпўлатов фақат чорвачилик билан шуғулланиб қолгани йўқ. Хўжалигини кўп тармоқли бўлиши учун анчадан бери 1 гектар майдонда боғ ташкил қилиб, мевали дарахтлар ўстирмоқда. Ҳар йили 3-4 гектар майдонда полиз ва сабзавот экинлари етиштиради. 2005 йилда хўжалик даромади ҳисобига Украинадан сут маҳсулотларини қайта ишлаш технологиясини келтирганди ва бугун фермер хўжалиги қошидаги цехда ўзлари етиштираётган сутдан қаймоқ, кефир, бринза ва музқаймоқ ишлаб чиқарилаяпти. Жамоада 26 нафар киши доимий иш билан таъминланган, уларнинг 11 нафари касб-ҳунар коллежларини битирган ёшлардир. Мавсумий ишларда эса мудом 30-35 киши иштирок этади.\nБаҳодир фермер саховатпешаликда ҳам кўпларга ўрнак. Кейинги уч йилда кам таъминланган оилаларга 71 тонна буғдойни бепул тар- қатганлигини маҳалладагилар яхши билишади. Термиздаги 12- “Меҳрибонлик уйи”га мудом кўмак бериб келаяпти. Кам таъминланган оилаларнинг беш нафар фарзандини сафарбарлик чақируви резерви хизматига жўнатиш учун 7,8 миллион сўм маблағ ажратди. Қишлоқдаги 17-умумтаълим мактабини таъмирлашга ҳар йили моддий ёрдам кўрсатмоқда. Фермер хўжалиги ташкил этилгандан бери қишлоқдан олийгоҳларда ўқиётган 14 нафар ўғил-қизнинг контракт-шартнома пулини тўлашга кўмаклашган. Байрамларда, тантанали кунларда бўрдоқи молларни сўйиб, элни арзон нархдаги гўшт билан таъминлаб келаяпти. Қисқаси, Баҳодир Тошпўлатов замон ишбилармони, у раҳбарлик қилаётган фермер хўжалиги халқимизни чорвачилик маҳсулотлари билан таъминлашга муносиб улуш қўшмоқда.\nОлдинги Маънавият кушандаси\nКейинги “Бир минут”\nБежизга қариялар умринг узун, ризқинг бутун бўлсин, деб дуо қилишмайди. Яна шу нарса айни ҳақиқатки, …


Помидор учун хавфли ТоBRFV вируси Европа бўйлаб тарқалишда давом этмоқда • EastFruit\nБош саҳифа › Янгиликлар › Помидор учун хавфли ТоBRFV вируси Европа бўйлаб тарқалишда давом этмоқда\nПомидор учун хавфли ТоBRFV вируси Европа бўйлаб тарқалишда давом этмоқда\nМуаллиф: EastFruit 24 Дек 21 23 Дек 21 047\nСўнгги ойларда Нидерландия ва Бельгияда помидорнинг жигарранг бужмайиш вируси (ТоBRFV)ни юқтириш ҳолатлари кўпайди. Охирги расмий маълумотларга кўра, Нидерландияда 36 та, Бельгияда эса 12 та юқтириш ҳолати қайд этилган. Ҳар икки давлат ҳам яқиндагина янги Европа қоидаларига қўшилган эди, деб ёзмоқда EastFruit HortiDaily ҳаволасига таяниб.\nGlastuinbouw Nederland ва GroentenFruit Huis саноат ташкилотлари ТоBRFV вируси учун тартибга солинадиган нокарантин зараркунандалар (RNQP) статусини ҳимоя қилади. «Ҳозирги карантин ҳолати (Q) билан тўғри тадқиқот олиб бориш учун етарли имкониятлар йўқ. RNQP статуси бизга вирус ва яшил агентларга қарши курашиш вариантларини топишга кўпроқ эътибор қаратиш имконини беради», дейди Nieuwe Oogstдаги Glastuinbouw Nederlandдан Хельма Верберк.\nШунингдек ўқинг: ToBRFV вируси Туркияда помидор ҳосилига таҳдид солмоқда\nОзиқ-овқат занжири хавфсизлиги бўйича федерал агентлик (FAVV) Бельгия учун ТоBRFV бўйича фавқулодда чоралар ҳақида янгиланган хабарнома чиқарди. 4-версия ўзгартирилган Европа қонунчилигига мувофиқ тузатишларни ўз ичига олади ва у авж олиш ҳолатида кўрилиши керак бўлган чора-тадбирлар тасдиқланишини таъминлаши лозим.\nБельгия мавжуд чораларни қўллашда давом этмоқда. Бироқ, кўлам Solanum lycopersicum (помидор) дурагайлари ҳисобига кенгайтирилди. Бундан ташқари, Хитой ва Исроилдан импорт қилинадиган партияларни текшириш частотаси оширилди. Фавқулодда вазият муддати 2023 йилнинг 31 майига қадар узайтирилган.\nToBRFVБельгиявирускарантин назоратидаги маҳсулотНидерландиятоматы


Халқ таълими вазирлиги ўқувчилар учун янги инновацион олимпиада ташкил қилди\nХалқ таълими вазирлиги ўқувчилар учун янги...\n05.04.2018 12:28 0 26514\nФото: Халқ таълими вазирлиги\nХалқ таълими вазирлиги иқтидорли ўқувчилар ўртасида соғлом рақобат муҳитини шакллантириш, ўзаро дўстона муносабатларини мустаҳкамлаш, ўқувчиларнинг интеллектуал қобилиятларини ривожлантириш, уларнинг фанлар бўйича билим ва малакаларини алмашишларига ҳамда фанлардан олган билимларини намоён этишларига имконият яратиш мақсадида жорий йилдан бошлаб инновацион олимпиада ташкил этмоқда. Бу ҳақда вазирлик матбуот хизмати хабар берди.\nИнновацион олимпиадани ташкил этиш жараёнида вазирлик шу кунгача ўқувчилар ўртасида ўтказилган фан олимпиадаларидан олинган тажрибага, қолаверса, ота-оналар, кенг жамоатчилик вакиллари ва экспертлар таклиф-мулоҳазаларига таянилди.\nЯна бир муҳим жиҳати, вазирлик инновацион олимпиадани адолатли, ошкора ва шаффоф ташкил этиш, ҳаққоний баҳолашни таъминлаш, жамоатчилик назоратига кенг имкон яратишга алоҳида эътибор қаратилди.\nЖумладан, тест синовлари онлайн тарзида Республика ташкилий қўмитаси томонидан тақдим этилган электрон дастур ёрдамида ўтказилади.\nИнновацион олимпиаданинг барча босқичларида ташкилий қўмита, ҳайъат аъзоларининг фарзандлари, ўқувчилари ёки яқин қариндошлари иштирок этаётган бўлса, ушбу шахслар тегишли қарор асосида ташкилий қўмита ёки ҳакамлар ҳайъати аъзолари таркибидан чиқарилади.\nҚолаверса, танловнинг адолатли ва шаффоф ўтказилишини таъминлаш мақсадида ғолибларнинг ёки бошқа қатнашчиларнинг ишларини жамоа раҳбарларига, иштирокчиларга ва уларнинг ота-оналарига кўрсатишга рухсат этилади.\nШунингдек, инновацион олимпиадада ғолибликни қўлга киритган ўқувчилар келгусида нуфузли халқаро миқёсда ўтказиладиган фан олимпиадаларида мамлакатимиз номидан иштирок этишга тавсия этилади.\nИнновацион олимпиадани ташкил этиш давомида мутахассислар, педагоглар, ота-оналар ва кенг жамоатчиликнинг фикри ўрганиб борилади. Конструктив таклиф ва мулоҳазалар асосида олимпиадани ўтказиш тартибига ўзгатириш киритиш мумкин.\nҲозирда инновацион олимпиаданинг ҳудудий босқичлари якунланди. Шу йилнинг 13-15 апрель кунлари республика босқичи 7 та ҳудудда бўлиб ўтади.\nИнновацион олимпиада ўтказилиш жараёнлари, натижалари тўғрисида ахборотлар, тест саволларидан намуналар вазирликнинг www.uzedu.uz расмий сайтида эълон қилиб борилади.\nТаълим 24/05, 16:39\n81 ёшли фахрий ўқитувчи ёшларга дарсни қандай ўтиш бўйича «Маҳорат дарси» ўтмоқда\nТаълим 08/05, 16:28\nЎқувчиларнинг ўзлаштириш даражасини вазирлик ва ЮНИСЕФ бирга текширади\nТаҳлил 29/04, 15:39\nДарсликларни тубдан ислоҳ қилиш керакмасмикан...


ВОҚЕИЙ ҲИКОЯ. ИНОЯТ » "Жиззах овози" газетаси расмий сайти\nВОҚЕИЙ ҲИКОЯ. ИНОЯТ\nАброржон дипломини олиб, кун иссиқ бўлишига қарамай Жиззахга ошиқди. Курсдошлари "Ҳаммамиз йиғилишиб, чойхонага бормоқчимиз, дипломни ювамиз!" дейишганида онаси кутаётганини айтиб йўлга чиқди. Автобусда назари билан бўш жой излади. Ўртароққа силжиб, орастагина кийинган амакининг ёнига ўтирди. Ўриндош ҳамроҳи симоби рангдаги дўппи ва яктак кийган бўлиб, ияги устидаги соқоли ҳам ўзига ярашиб турарди. Аброржоннинг саломига алик олиб, худди эски танишлардай ҳол-аҳвол сўрашиб кетди. Автобус йўлга жўнагунга қадар бўлган ярим соат ичида улар яқиндан танишиб, қизғин суҳбатга берилишди.\n-"Йўл азоби - гўр азоби" деган гап ёнида ҳамроҳи йўқлар учун айтилган. Мана, ўша азобдан қутқариш учун Аллоҳ менга сизни йўлиқтирди. То Жиззахга боргунча у ёқ-бу ёқдан суҳбатлашиб кетамиз, насиб қилса, яқин ака-укадай бўлиб қоламиз, - деди ўзини мулла Турсунбой деб таништирган амаки.\nМулла Турсунбойнинг бошидан ўтган воқеалар, Ҳадис ва кўҳна китоблардан ўқиган ривоятлари Аброржонни бутунлай ўзига ром қилиб қўйганди. Унинг худди телерадио сухандонларидай ўзига хос овози, мусулмончилик, шариат аҳкомлари, кофирлик ҳа-қидаги таълимотлари, ҳар бир гапнинг исботи тариқасида пайғамбаримиз ҳаётидан Ҳадиси шариф воқеаларини келтириши дин кўчасидан етти чақирим узоқ юрган Аброржонга иссиқ автобусга ойнадан кираётган салқин шаббодадай таъсир қиларди. У Мулла аканинг сўзларини тинглар экан, шунча билим олиб ислом аҳкомларини ўрганмаганига ўкиниб қўярди. Чунки, у ҳамроҳи айтаётган бирорта мавзу юзасидан фикр билдиролмас, фақатгина унинг сўзларини бошини ликиллатиб тасдиқларди, холос. Хуллас улар то Жиззахга етгунларига қадар ҳақиқатан ака-ука бўлиб кетишди. Аброржоннинг телефон рақамини олар экан, мулла Турсунбой негадир ўзиникини бермади.\n- Аброржон, биз тез орада кўришамиз, ахир қиёматли ака-ука бўлдик энди. Биродарларимиз менинг номимдан сизга келиб учрашишади, - деб у тезгина хайрлашди.\nАброржон бу ҳокисор инсон ортидан қараб қолди. У шу одамга ўхшаб ҳамма нарсани билишни жуда-жуда хоҳларди. "Нега одамларнинг ҳаммаси қўпол, ҳатто кўчаларда ҳам бир-бирларига қолипга тўғри келмайдиган сўзлар айтишади ёки оддий гапни тўғри талаффуз қилишни билишмайди. Мана бўларкан-ку гўзал сўзласа, ҳам маданиятли, ҳам ориф…". Аброржон ўз ўйларида мулла аканинг сўзларини ишлатаётганидан мамнун бўлиб қўйди.\nАброрнинг келганидан дадаси ва аяси ўзларида йўқ шод эди. Албатта, пой қадамига қўй сўймаган бўлишса ҳам дастурхонда ноз-неъматлар бисёр эди. Аяси оғзини тўлдириб овқат чайнаётган ўғлига саволлар берар, соғинч аламларини чиқариш учун унинг қош-кўзларига, имтиҳонлар бошланиб кетгач, гоҳида овқатланишга ҳам вақти бўлмай бироз озинқираган юзларига тикиларди.\n- Қўй онаси, овқатланиб олсин. Энди ўғлинг доим ёнингда бўлади, бафуржа суҳбатлашаверасизлар, - деди дадаси.\nДадаси азалдан камгап, оз сўзлагани билан созгина қилиб бир марта гапиради. Сермулоҳаза, босиқ ва камтар инсон эди. Маҳаллада бирор муаммо чиқадиган бўлса, оқсоқол кўпинча ундан маслаҳат сўраб кетарди. Тўй бўлсин, аза бўлсин - унинг чизиб берган "чизиғи" билан ўтарди. Асрор ака ўғлига бўлган меҳрини ҳеч қачон очиқ-ошкор айтмаган. Лекин Аброр олий ўқув юртига ўқишга кирганида қувончини бутун маҳалла билан баҳам кўрганди - гўё ўғли эмас ўзи ўқишга ўтгандай.Ҳамма Асрор акани табриклаганди. Институтни битираётганида ҳам шундай бўлди, кўчада кўринган одамга салом-аликдан кейин Аброржоннинг ўқишни битирганини, яқинда дипломини олиб Жиззахга қайтиб келишини айтиб ғурурланарди. Камгап Асрор аканинг ёш боладай хурсанд бўлишини кўриб маҳалладошлари атайин уни гапга солишга ҳаракат қилишарди. Ахир, бу инсоннинг очилиб-ёзилиб сўзлашларига яна қачон гувоҳ бўлишади, Худо билади. Асрор ака Аброржоннинг энди инженер бўлиб ишлашини, насиб қилса - уйларни таъмирдан чиқарганларидан кейин, албатта, тўй қилиб, келин туширишмоқчилигини айтиб чарчамасди.\n- Мана кўрасизлар 2-3 йилдан кейин кўчага набираларимни етаклаб чиқаман. Бувиси би-лан иккимиз уларни боғларга олиб борамиз…, - Асрор аканинг орзулари дунёларча эди.\nАброржон онасининг талаби билан бир ҳафта уйда "ҳордиқ" чиқарди. Уни табриклаш учун мактабдош ўртоқлари келиб кетишди.\n- Қизларга ўхшаб уйда ўтиравермай кўчага чиқ, шаҳар айлан, баҳонада иш-пиш суриштирасан, - дейишди улар.\n"Ҳа, ўртоқларим тўғри айтишди. "Кўк бозор"ни бир айланиб келсам ёмон бўлмасди. Бир синфдошим дўкон очганмиш бозор ёнбошидан. Баҳонада кўриб келаман", деб ўйлади Аброржон.\nБир йил ичида шаҳар бутунлай ўзгариб кетибди. Йўллар қурилибди, Аброрнинг болалиги ўтган маҳаллалар, пахса ва гуваладан қурилган уйлар, деворлар бузилиб кетибди. Ўз хаёли билан бўлиб ортидан қорама-қора келаётган тиланчини сезмади ҳам. Одам сийрак жойга келганида, кимдир ортидан келиб қўлидан ушлаб тўхтатди. Аброр ўгирилиб ёнида бир тиланчини кўрди.\n- Сизга нима керак? - деди у қўлини тортиб оларкан.\n- Исмингиз Аброржонми?\n- Сиз мени қаёқдан танийсиз?\n- Ҳозир.Тиланчи чўнтагидан энг сўнгги русумдаги қўл телефонини олиб рақамларни терди,\n- Мана, гаплашинг, - деб уни Аброржонга тутқазди.\nТелефондан ўзи учун қадрдон бўлиб қолган мулла акасининг ёқимли овози эшитилди.\n- Аброржон иним, соғ-омонмисиз?\n- Э-э мулла Турсунбой ака, бормисиз? ¤зингиз саломатмисиз? Жиззахга қачон келасиз?\n- Насиб бўлса, албатта бораман. Ҳозир сизга кичкинагина хизмат бор эди.\n-Хизмат бўлса, бош устига…\n- Ёнингизда турган одамда бироз омонатим бор эди. Шу нарсани менга етказиб келсангиз, укажон.\n- Қаерга олиб боришим керак, ака?\n- Мен Нукусдаман.\n- Нукус… У ёқларда нима қилиб юрибсиз?\n- Ўа энди, туз-насиба тортган экан. Йўл узоқ деб оғриндингизми?\n- Йўғ-э, бораман. Јачон олиб бориш кераклигини айтсангиз бас.\n- Баракалло, иним, баракалло! Эртага тонг саҳар йўлга чиқинг, Фақат поездда эмас, автобус ёки таксида келишга ҳа-ракат қилинг. Менга олиб келинадиган нарсага бегоналарнинг қўли тегишини хоҳламайман. Йўл харжингизни беришади. Нукусга менинг ёнимга келаётганингиз ҳақида ҳеч кимга, ҳатто ота-онангизга ҳам айтманг ҳозирча. Кейин бафуржа тушунтирарсиз. Бу ерда учрашганимиздан кейин хизмат ҳаққингизни ҳам бераман.\n- Бу нима деганингиз, мулла ака. "Биз энди оға-инимиз!" деганингиз ёлғон экан-да?! Ука аканинг хизматини қилса ҳақ оладими?-дили оғриди Аброрнинг.\n- Сизда ҳам тирикчилик бор, укажон. Ҳали уйланишингиз керак, уй-жойни таъмирлаш дегандай. Ҳа майли, келаверинг қани, қолган гапни шу ерда гаплашамиз.\nТиланчи уни қаёққадир бошлаб кетди. Улар пиёда анча юришди. Тиланчи ҳар замонда тўхтаб, атрофга ўғринча олазарак назар ташлаб оларди. Пана-пастқам кўчалардан ўтиб, ниҳоят кўримсизгина дарвоза ёнида тўхташди. Бу ҳовлига супурги тегмаганига кўп вақт бўлганга ўхшайди, ҳамма ёқда хазон сочилиб ётибди. Тиланчи пастаккина эшикдан уйга кириб кетди. Аброржонга "орқамдан юр" демагани учун у уй ёнидаги қайрағоч соясида қолди. Бироз вақт ўтгач, тиланчи чиқиб қўлидаги иккита халтани Аброржонга узатди.\n- Биттасида йўл харажати учун пул бор, - деди у.\nАброржон ота-онасига институтда бирга ўқиган ўртоғимникига бораман, деб йўлга чиқди. Нукусда уни бутунлай бегона одамлар кутиб олишди. Машинада бийдек чўлда яна икки соатлар юриб қандайдир қишлоққа кириб боришди. Қишлоқ чеккасига тикилган ўтов ёнида машина тўхтади. Мулла Турсунбой ўтовда экан, у аввалгидай симоби яктакда, бошида худди шундай салла - тўрда қўр тикиб ўтирарди. Аброржонни кўриб унга пешвоз чиқди. Улар оға-инидай қучоқ очиб кўришдилар. Салом-алик, ҳол-аҳвол сў-рашганларидан кейин Аброржон ўзи олиб келган омонатни унга топширди.\nМулла халтани очиб, ичидагиларни кўрпача устига тўкди. Араб, лотин алифбосида ёзилган китоблар экан. Китоблар орасида бир хат ҳам бор эди. Турсунбой ака уни олиб яктагининг ички чўнтагига солиб қўйди.\n- Аброржон иним, сиз катта савоб иш қилдингиз! Энди меҳмоним бўлинг, насиб қилса индин уйингизга кузатиб қўямиз,- деди мулла мамнун бўлиб.\nУлар дастурхон устида ҳам суҳбатлашиб ўтиришди. Турсунбой аканинг тақводорлиги, дунёда бўлаётган воқеалар ҳақида шарҳловчилардай сўзлаши, мусулмончилик, ислом ақи-даларини мукаммал билиши Аброржоннинг унга бўлган ҳурматини икки баробар оширди. Ҳамроҳининг сўзларини жон қулоғи билан тингларди. Мулла ака намоз ўқиш учун бошқа ўтовга чиқиб кетганида, Аброржон шундай инсонга йўлиқтиргани учун Яратганга шукроналар айтарди. Шу тариқа вақт ўтганини сезмасди, унинг уйга қайтадиган соатлари яқинлашарди. Мулла Турсунбой уни кузатиш олдидан қўлига бир даста АҚШ долларини тутқазди.\n- Олмайман, десангиз хафа бўламан. Эшитдим, уйни таъмирламоқчи экансизлар тўй олдидан, бу менинг ҳиссам. Ҳали тўйга қўшадиганимни алоҳида олиб қўйганман, кўп бора бир-биримизга хизматларимиз сингади, - деди у.\n"Олмасам мулла ака хафа бўлади”, деган ўй билан пулларни чўнтагига солди. "Уй таъмири, тўй ҳақидаги гаплардан бу одам қаердан хабар топди?” деб ўйлаб ҳам кўрмади.\n- Йўл харажати учун берилган пуллардан анча ортди, шу ҳам етарди …, - деганида Турсунбой ака айтишга арзимайди дегандай қўл силтаб қўйди.\n- Фақат яна битта кичикроқ хизмат бор. Мана бу қутини қайтишда Бухорога ташлаб ўтсангиз, у ерда сизни кутиб олишади, - деди у ўтовга кираверишда турган чоғроққина қалин қоғоздан ясалган қутини кўрсатиб.\n- Бажону дил…\nДарҳақиқат, Бухорода уни кутиб туришган экан, келбати келишган норқул икки йигит қутини олиб, қўлига атлас белбоққа тугилган тугун беришди.\n- Бу Бухородан сизга совға, - деди уларнинг бири.\nУйда аяси хавотир билан кутиб турган экан, Аброржонни кўриб юзлари ёришди. Кўп ўтмай маҳаллага чиққан дадаси ҳам келди. Биргалашиб бухороликлар берган тугунни ечишди. Ичидан Бухоро чеварлари тиккан зардўз чопон ва замонавий қўл телефони чиқди. Телефонни кўриб Аброрнинг кўзи ёнди. Кўпдан бери шунақасини орзу қилиб юрарди.\n- Чопонни сизга бериб юборишди, - деди дадасига.\nБукланган чопон қатидан ангор эчкиларининг момиқ жунидан тўқилган рўмол тушди.\n- Бу эса аямга!\nОиласидагиларнинг ҳеч бирини мулла ака эсдан чиқармагани Аброржонни беҳад қувонтирди. Бу совғалар Турсунбой аканинг маслаҳати билан тайёрланганлигига унинг ишончи комил эди.\nОта-онасининг хурсандчилигини айтмайсизми, ахир фарзандлари улғайиб уларга илк бор совға олиб келди!\n- Дада, хоҳласангиз телефонни ҳам олишингиз мумкин…,-мулозамат қилди Аброржон.\n- Йўқ ўғлим, билиб турибман, буни ўзинг учун олгансан. Мен учун бу чопон ҳар нарсадан қиммат ва азиз. Шунинг ўзи етади. Бунинг ҳошияларига қара!\n» ЯХШИ ОДАМНИНГ ҲИКОЯЛАРИ\n» Ё ОТИНГ ЧИҚСИН, Ё ЎТИНГ (ВОҚЕИЙ ҲИКОЯ) 2-қисм\n» Ё ОТИНГ ЧИҚСИН, Ё ЎТИНГ (ВОҚЕИЙ ҲИКОЯ)\n» Зулфиқор Мусоқовнинг экран ортидаги ҳақиқатлари: "Халқни бир тийинга қиммат ғоялар билан заҳарлашга ҳеч кимнинг ҳаққи йўқ!"


Президентнинг «Eтим болалар ва ота-она қарамоғидан маҳрум бўлган болаларни давлат томонидан қўллаб-қувватлашнинг янги тизимини жорий этиш чора-тадбирлари тўғрисида»ги қарори (9.08.2021 йилдаги ПҚ-5216-сон) билан бундай болалар уй-жой билан таъминланади. Уй-жойни олишда солиқ оқибатлари юзага келиш-келмаслигини Молия вазирлиги департаменти директорининг биринчи ўринбосари Умид ҲАМРОЕВ тушунтириб берди:\n– 2021 йил 15 августдан бошлаб ўзларига бириктирилган турар жойга эга бўлмаган ва турар жойга муҳтожлар сифатида ҳисобда турган етим болалар ва ота-она қарамоғидан маҳрум бўлган болаларга:\n• улар 18 ёшга тўлган йилда кўп квартирали уй-жойлардан умумий майдони 25 кв.метрдан кам бўлмаган 1 хонали;\nБундай тоифадаги болалар учун квартиралар Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари томонидан кўчмас мулкнинг бирламчи бозоридаги шаҳар ва туманларда қурилган кўп квартирали уй-жойлардан харид қилинади. Тегишли туман (шаҳар)да кўчмас мулк бирламчи бозорида квартиралар мавжуд бўлмаганда, ҳудудий «Халқпарвар» комиссиялари хулосасига асосан кўчмас мулкнинг иккиламчи бозоридан тегишли мезонларга мувофиқ ҳолда харид қилинади.\nУй-жой харид қилиш ва қуриш учун маблағлар Давлат бюджетидан ажратилади. Солиқ солиш мақсадларида етим болалар ва ота-она қарамоғидан маҳрум бўлган болаларни уй-жой билан таъминлаш Ўзбекистон Республикаси Президентининг қарорига асосан ажратиладиган бир марталик совға ҳисобланади. Уй-жой қиймати ЖШДСни ҳисоблашда жами даромад таркибига киритилмайди (СК 369-м. 1-қ. 1-б.).


Муаллим шогирдларининг партада тўғри ўтиришидан тортиб, дафтарини хиёл қиялатиб жойлаштириши, саҳифага керакли даражада нур тушишию ручкани икки бармоғи билан тутишигача — барча-барчасига жиддий эътибор қаратса, шубҳасиз, ҳар бир инсон чиройли ҳуснихат эгасига айланади. Жамоадошларининг айтишича, юқори синф ўқувчиларининг қайсилари бошланғич таълимни Матлуба Тошпўлатовадан олганлигини уларнинг ёзувига қараб ҳам билиш мумкин.\nМатлуба опа ўттиз йиллик иш тажрибасига эга. Шунга қарамай, ҳар тўрт йилда ўзини худди янгидан фаолият бошлаётгандек ҳис этади. Негаки, ушбу муддат мобайнида таълим берган ўқувчиларини кейинги босқичга кузатиб, биринчи синфга келган ўғил-қизларни қабул қилиб олади. Шу боис мактабга илк бор қадам қўйган болажонларга дарс ўтиш унга ҳар доим ана шундай юксак масъулият юклайди.\nМуаллима дастлабки сабоқларданоқ шогирдларида ўзига нисбатан яқинлик уйғонишига интилади. Уларнинг руҳиятига мос муомалада бўлади. Ҳатто бу жараёнда овоз оҳангининг ёқимли бўлишигача эътибор беради. Қарабсизки, кўп ўтмай, болажонларнинг қадрдон меҳрибонига айланади. Бу — тажрибали педагог фаолиятидаги ютуқларнинг дастлабки сири. Чунки айни шу услуб биринчи синф ўқувчиларининг келгусида барча дарсни муваффақиятли ўзлаштириши, машғулотларга қизиқиши ортиши учун мустаҳкам кўприк бўлади. Яъни улар мактаб ўз уйларидек қадрдон маскан эканлигини биринчи ўқитувчилари тимсолида кўрадилар.\n— Болаларда хотира қобилиятини шакллантириш ҳам таълимда муҳим саналади, — дейди М. Тошпўлатова. — Бунда, албатта, уларнинг қизиқишларига мос услубларни қўллаш лозим. Масалан, болалик ўйинқароқлигидан фойдаланиш таълим самарадорлигини ошириш омилидир. Мен дарсларимда ана шу усулни кенг қўллайман. Шу билан бирга, ўрганилаётган сўзнинг нечта ҳарф ва бўғиндан иборат эканлигини ёдда сақлаб қолишларига аҳамият қаратаман.\nЎқувчиларни миллий қадриятларимиз, масъулият ҳамда бурч каби тушунчалар билан чуқур таништириб бориш ҳам Матлуба опанинг диққат-эътиборида. Айни чоғда бундай инсоний фазилатлардан машғулотлар чоғида унумли фойдалана олади ҳам. Айтайлик, бирор ўқувчи матн ёки шеърни ёд олмаган бўлса, “Нега дарс тайёрлаб келмадинг?” демайди, балки “Болам, сен мендан қарз бўлиб қолдинг”, дейди. Албатта, бундан олдин шогирдлари қарз ва қарздорлик ҳамда қарзни узмоқлик инсоний бурч эканлиги хусусида атрофлича маълумотга эга бўладилар. Бу орқали болага ҳам ҳаётий тарбия берилади, ҳам дарс самарадорлиги ошади.\n— Матлуба опа ўзидаги масъулият ҳиссини ўқувчиларига ҳам ўтказа оладиган фидойи ўқитувчи, — дейди мазкур мактаб директорининг маънавий-маърифий ишлар бўйича ўринбосари Ҳасан Ҳайдаров. — Шу боис синфида давомат ҳар доим тўлиқ кўрсаткичда. Опанинг касбига юксак садоқати ва масъулияти биз, ҳамкасблари, айниқса, ёш ўқитувчилар учун ибрат бўлиб келаётир.\nМатлуба Тошпўлатованинг ўрганса арзигулик яна бир тажрибаси бор: у барча ота-оналар билан тез-тез мулоқотда бўлади. Шу боис ўқувчиси оиласининг ҳам яқин кишисига айланади. Аммо дарсни ўзлаштиришда ортда қолаётган ёки тарбияси оғирроқ боланинг ота-онасига ҳеч қачон “Фарзандингиз ёмон”, демайди. Муаммони ётиғи билан тушунтиради, ечими бўйича улар билан ҳамкорликда ҳаракат қилади. Қолаверса, “Кундалик”лар орқали ота-оналарнинг фарзанди таълим-тарбиясига нечоғли эътибор бераётганлигини мунтазам кузатиб боради. Айни сабабдан кўпчилик ўғил ёки қизларини биринчи синфга етаклаб бораркан, унинг биринчи муаллими айнан Матлуба Тошпўлатова бўлишини истайди.\n— Бошланғич синфларда Матлуба опадан таълим олганман, — дейди шу мактаб ўқитувчиси Сирожиддин Худойқулов. — Ҳозир ҳам у киши маслаҳатларини аямайди. Устоз ҳар бир дарсда барча ўқувчисига эътибор қаратишга улгуради. Ҳатто синфида бошқа ҳамкасблари томонидан ўтиладиган мусиқа, жисмоний тарбия ва меҳнат таълими машғулотларини ҳам бевосита ўзи кузатиб боради.\n...Мактаб фойеси деворига Ўзбекистон Республикасида хизмат кўрсатган ёшлар мураббийси, “Дўстлик” ордени соҳибаси Матлуба Тошпўлатованинг самарали меҳнатларини эътироф этувчи кўркам лавҳа осилган. Назаримизда, жамоанинг ҳамкасбига бўлган ушбу юксак ҳурмат-эътибори ҳам ўқувчиларга ибрат олса арзигулик ҳаёт мактаби сифатида сабоқ бераётгандек гўё.\nМазкур рукндаги бошқа мақолалар: « Мактаб қурган муаллим\tЯнги китоблар тақдимоти »


Газета Норма маслахатчи / 2015 год / № 19 / Қонун ижодкорлари нималар устида ишлашмоқда\nАфтидан, яқин орада телеэкранларимиздан чекиш ва спиртли ичимлик ичиш билан боғлиқ саҳналар бутунлай йўқолса керак. Мамлакатимиз парламенти аъзолари тамаки ва алкоголь маҳсулотлар истеъмоли тарғиботи учун жазо чораси жорий этиш масаласини кўриб чиқмоқдалар. Бундай ёндашув жаҳон амалиёти билан ҳамоҳангдир. Баъзи мамлакатларда спиртли ичимлик ва чекиш тарғиботига нисбатан тақиқ белгилаб бўлинди, бошқаларида эса уларни кино ва телевидениеда намойишига нисбатан ҳар хил чекловлар жорий қилинди. Бундай саҳналарни ёшга қараб муайян гуруҳлар учун намойиш этиш тартибини қўллаётганлар ҳам бор. Хуллас, соғлом турмуш тарзи зарарли одатлар устидан ғолиб келаётган кўринади. Тўғри, бу масала жуда мураккаб, нозик, ҳатто қонунчилик нормалари кучга кирган жойларда ҳам тинимсиз баҳс-мунозараларга сабаб бўлмоқда. Дарҳақиқат, «мумкин» ва «мумкин эмас» деган тушунчалар ўртасидаги чегара қаерда, уни бузмаслик мумкинми, спиртли ичимлик истеъмол қилиш ва чекиш билан боғлиқ саҳналарни намойиш этишни тақиқлаш тўғрисида қарор қабул қилиш мезонлари қандай бўлиши керак деган саволлар кўндаланг бўлмоқда. Зотан, бу, гарчи зарарли бўлса-да, ҳар қалай ҳаётимизнинг бир қисмига айланган одат, кино эса уни акс эттирувчидир. Баъзан бундай сюжет ўринли туюлади ва фильм қаҳрамони образининг, бадиий тўқиманинг узвий қисми бўлиб қолади, фильм уларсиз мукаммал бўлмайди. Кўпгина севимли фильмлардан маҳрум бўлиб қолмасмиканмиз, деган савол томошабинларни ташвишга солмоқда. Бу борада меъёрни билиш, ҳаддидан ошириб юбормаслик, дўппини ол дейилганда, бошни ҳам олиб келишдек номатлуб қисматларга йўл қўймаслик керак. Бу ҳақда Хусусийлаштириш, монополиядан чиқариш ва рақобатни ривожлантириш давлат қўмитасидагилар (бундан буён матнда Қўмита деб юритилади) қандай фикрда?\nАна шу масалага Қўмитанинг реклама фаолиятини назорат қилиш ва истеъмолчилар ҳуқуқларини ҳимоя қилиш бошқармаси бошлиғи Дилшод АЗИМОВ жавоб беради.\nЗАРАРЛИ ОДАТЛАРГА ҚАРШИ СОҒЛОМ ТУРМУШ ТАРЗИНИ ҚЎЛЛАЙМИЗ\n– Дилшод Абдуҳакимжонович, бу масаланинг кечмиши ҳақида ҳам бироз тўхталиб ўтсангиз...\n– Ҳозирги кунда чекиш ва спиртли ичимликлар ичиш ёмон, соғлиқ учун зарарли эканлиги кундек равшан. Ер юзидаги барча мамлакатларда уларнинг истеъмолини чеклаш, бундай ишқибозликларни тақиқлаш йўлида кураш олиб борилмоқда. Соғлом турмуш тарзига мойиллик тобора кучаймоқда. Узоқ умр кўришни истасанг, спорт билан шуғуллан, чекма, спиртли ичимлик ичма, мароқли ҳаёт кечир деган шиор тобора кўпчиликни ром этмоқда. Кино ва телевидение киши онгига қудратли тарзда таъсир кўрсатиш кучига эга эканлиги инобатга олинса, экранларда ичкиликбозлик ва кашандалик саҳналари умуман бўлмаслиги ёки имкон қадар уларга кам ўрин берилиши жуда-жуда муҳимдир. Бу масала чиндан ҳам мураккаб, унга ниҳоятда эҳтиёткорлик билан ёндашмоқ лозим. Мурватни ҳаддан ташқари қаттиқ бураб юбормаслик керак, жаҳон амалиёти спиртли ичимлик ичиш ва чекиш урф доирасидан чиқиб бораётганлигини кўрсатмоқда.\nЎзбекистонда 2010 йили тамаки маҳсулотлари ва алкоголли ичимликлар рекламаси батамом тақиқланди*. Бу бутун собиқ Шўролар маконида шов-шувга сабаб бўлган дадил қадам эди. Ўсиб келаётган авлодни ичкиликбозлик ва кашандаликдек ижтимоий хатарлардан муҳофаза этиш мақсадида шундай қилинди. Мамлакат миқёсидаги бундай ёндашув миллий анъаналаримизга, ижтимоий ахлоқ нормаларига монанд келади.\n2011 йилда «Алкоголь ва тамаки маҳсулотларининг тарқатилиши ҳамда истеъмол қилинишини чеклаш тўғрисида»ги Қонун (5.10.2011 йилдаги ЎРҚ-302-сон, бундан кейин матнда Қонун деб юритилади) қабул қилинди. Қонуннинг 18-моддасига кўра алкоголь ва тамаки маҳсулотларини реклама қилишга йўл қўйилмайди. Бугунги кунда мазкур норматив-ҳуқуқий ҳужжатлар спиртли ичимлик ва тамаки маҳсулотлари рекламасини тақиқлаш борасида яхши ишламоқда. Уларнинг истеъмоли тарғиботига келганда, бу нарса анча мураккабдир. Зотан, бундай хатти-ҳаракатларга таъсир кўрсатиш воситалари ҳам, тегишли жазо чоралари ҳам йўқ. Фильм қаҳрамони чекаётганлиги ёки спиртли ичимлик ичаётганлиги акс этган саҳнани буларнинг тарғиботи деб исботлаш ҳам анча мураккаб.\nҚонунда алкоголь ва тамаки маҳсулотлари истеъмол қилиниши тарғиботи нима эканлиги ҳақида таъриф берилган. Бу алкоголь ва тамаки маҳсулотлари истеъмол қилишни рағбатлантирувчи, шахсда уларни истеъмол қилишнинг зарарсизлиги ҳақидаги тасаввурни шакллантирувчи ғоялар, қарашлар ҳамда бадиий образларни ошкора ёки яширин шаклда тарқатишга қаратилган хатти-ҳаракатлардир (Қонуннинг 18-моддаси). Тушунча анча кенг талқин этилган. Шу сабабли мазкур зарарли одатларни рағбатлантиришнинг яширин шаклларини идентификация қилиш бирмунча мураккабдир. Маъмурий жавобгарлик тўғрисидаги кодексга алкоголь ва тамаки маҳсулотларини истеъмол қилишни тарғиб этганлик учун жазо чорасини киритиш зарурати боиси ҳам шунда. Биз бундай маҳсулотларни истеъмол қилишнинг намойиш этилишини тақиқлаш масаласини кўриб чиқмоқдамиз.\n– Бу борадаги таклифлар ривожи, истиқболи қандай бўлди?\n– Дастлаб мамлакатимиз Соғлиқни сақлаш вазирлиги шу таклифлар ташаббускори бўлди. Бизнинг Қўмита, бошқа идоралар вакиллари ҳам киритилган ишчи комиссияси тузилди, масала ҳамкорликда ўрганиб чиқилди, атрофлича ишланди. Шундан кейин таклиф Вазирлар Маҳкамасига, кейин эса Олий Мажлиснинг Қонунчилик палатасига тақдим этилди. Ҳужжатнинг лойиҳаси биринчи ўқишда концептуал жиҳатдан қабул қилинди.\nБЎРИНИ ҲАМ ЧЕКИШДАН МОСУВО ҚИЛДИЛАР\n– Бу масалага ёндашув борасида нималар дейиш мумкин.\n– Биринчи босқичда оммавий ахборот воситаларида алкоголь маҳсулотларини истеъмол қилиш ва чекиш жараёнини тасвирлашни ман этиш мўлжалланмоқда. (Негаки, бундай тасвирлаш тарғибот деб қаралади). Вояга етмаганлар учун, кейин эса, катталар учун янги яратилаётган фильмларда уларни тарғиб қилиш ва бундай саҳналарни намойиш этишга қатъий тақиқ белгиланмоғи керак. Болалар ва ўсмирлар онгига таъсир кўрсатиш даражаси жиҳатидан кинога тенг келадигани бўлмаса керак. Ёш-яланглар ўзлари ёқтириб қолган фильм қаҳрамонлари образидан андоза олишга, уларга ўхшаш бўлишга ҳаракат қиладилар. Айтайлик, бутун фильм мобайнида асосий қаҳрамон чекаверса, спиртли ичимлик ичаверса, вояга етмаганлар учун бу тақлид тимсолига айланиб қолиши мумкин. Болалар уларни шаддод, уддабурон қиёфада қабул қиладилар. Шак-шубҳасиз, бунда зарарли одатларга қарши бошқа қимматли хислат ва фазилатларни кўндаланг қўйиш лозим.\nЁки «Сеними, шошмай тур!» мультфильмидаги бўрининг оғзидан сигарета тушмайдиган, чекаётган саҳналарини қирқиб олиб ташлаш ҳақидаги қарор қандай акс садо берганлигини бир эслайлик. Мазкур мультфильм жаҳон мультипликациясининг ноёб асари саналса-да, Россияда кундузги телеэфирда сигарета тутган бўри иштирокидаги саҳналарни чиқариб ташлашга қарор қилинди. Мультфильм кеч соат 23.00 дан кейин кўрсатиладиган, 18 ёшдан ошганларга кўриш рухсат этиладиган санъат асарлари сирасига киритилди. Тўғри, бўри салбий персонаж, шундай экан, чекаверсин, безорилик қилаверсин, қувноқ саҳналарни йўқ қилмаслик керак деб эътироз билдирганлар ҳам кўп бўлди. Аммо қонун ўз номи билан қонун-да! Россияда вояга етмаган болалар учун мўлжалланган, аммо чекиш ёки спиртли ичимлик ичиш билан боғлиқ саҳналари бўлганлиги сабабли телеканалларда намойиш этиш тақиқланган фильмлар ва кўрсатувлар рўйхати бор. Шундай эпизодлари бўлган, аммо катталар учун мўлжалланган киноленталарга келганда, уларни бошлашдан олдин чекиш соғлиқ учун зарарли эканлиги ёки мазкур фильм қайси ёшдагилар учун мўлжалланганлиги ифода топган киритма ёзувлардан фойдаланадилар. Туркияда, масалан, чекиш ёки спиртли ичимлик ичиш акс этган саҳналар намойиш қилинаётганда сигарета ёки қадаҳ гул, қуш ва шу сингарилар билан пардаланади. Европадаги бир қанча мамлакатларда чекиш ва ичкиликбозлик билан боғлиқ саҳналар хронометраж ёрдамида чекланади.\nНимадир тақиқланаётганда, «Хўш, унинг ўрнига нима тақдим этилади?» деган савол туғилади, албатта. Соғлом турмуш тарзидан аълоси йўқ бунда. Ҳозирги кунда мамлакатимизда болалар спортига катта эътибор берилмоқда. Кейинги йилларда турар жой мавзеларида сузиш ҳавзалари, футбол майдонлари ҳам бўлган кўплаб спорт мажмуалари барпо этилди. Ҳозир ёшларимиз соғлом, бақувват бўлишга ҳаракат қилмоқдалар. Шу сабабли ҳам, биз уларни айни соғлом турмуш тарзига йўллантирмоқдамиз.\nБУ ҚЎЛЛАРГА СИГАРЕТА ЭМАС, ГУЛ ЯРАШАДИ\n– Спиртли ичимлик истеъмоли ва чекишни тарғиб қилиш ҳақида гап борганда, бу тарғиботни идентификация қилиш чиндан ҳам мушкуллик туғдиради. Бундай саҳналарни намойиш этиш тақиқланадиган бўлса, цензура деганимиз барча фильмларга доҳил бўлиб қолмасмикан? Ахир ҳар бир фильмда қаҳрамонлар чекаётганлиги ёки ичкилик ичаётганлиги билан боғлиқ эпизодлар у ёки бу даражада акс этган-ку! Яратилиб, томошабинлар ҳукмига ҳавола этилганидан буён муайян вақт ўтган фильмларга бундай тақиқ, сизнинг назарингизда, қай йўсинда таъсир этиши мумкин? Ажойиб, бой кинофондимиз бор. Ақалли, кинорежиссёр Гайдайнинг комедияларини олайлик. Уларга тузатиш киритиб бўлармикан? Зеро бу фильмларнинг қаҳрамонлари ҳушёр юрувчилар жумласига кирмаслиги тайин. Шерлок Холмс образини унинг тимсолига айланган чекиш трубкасисиз тасаввур этиб бўлармикан? Хемингуэй-чи? Штирлиц ҳам жуда кўп чекади. Наҳотки, бундай кадрларни гул ёки қуш қиёфаси билан паналашга тўғри келса?\n– «Ўзбеккино» миллий агентлиги, телерадио компанияси билан спиртли ичимлик истеъмоли ёки чекишни тарғиб қилиш сирасига кирадиган саҳналарни идентификация қилишнинг ёндашув ва мезонларини ишлаб чиқиш юзасидан катта кўламда иш олиб бориш, фильм ва кўрсатувларда нималарни кўрсатиш мумкин-у, нималарни кўрсатмасликни аниқ белгилаб олиш лозим. Аммо ҳар қандай ҳолатда ҳам чеклов яратилган фильмнинг бадиий қимматига путур етказмаслиги лозим. Бунда, энг муҳими, мезонни тўғри белгилаш ва сақлай билишдир.\nТақиқлов талаблари янги яратилаётган фильмларга қаратилиши мумкин деб чамалаб кўрайлик. Бу нарса жазолаш тариқасидаги чорага айланиб қолмаслиги керак. Бундай саҳналар ўзини қанчалик оқлашига қаралиши шарт. Айтайлик, ҳар қандай фильмда, шартли равишда яхши ва ёмон йигит бор. Мабодо, ўша ёмон йигит ортиқча қилғиликлар қилса, бу тушунарли ҳол. Бироқ ижобий қаҳрамон спиртли ичимликни суиистеъмол қилаётган бўлса, бу қонун талабларига зид деб баҳоланиши керак.\nАфтидан, телевидение орқали кўрсатиш тақиқланган фильмларнинг қандайдир рўйхати мужассам топган киритма ёзув бўлиши мумкин. Масалан, «Особенности национальной охоты» («Миллий ов хусусиятлари») фильмини телетомошабинларимиз энди телевидениеда кўрмайдилар. Бу дуруст фильм, аммо бошидан охиригача унинг қаҳрамонлари ичкиликбозлик измида. Бир ярим соат давом этадиган фильмда бир соатдан кўпроқ вақт мобайнида фильм қаҳрамонлари спиртли ичимлик истеъмоли билан машғул. Овнинг миллий хусусиятлари ўзи шунақа, фильм номланишида ҳам бу нарсага урғу берилган-ку деб эътироз билдирадиганлар ҳам бўлиши турган гап. Аммо ҳамонки қонун бор экан, уни ижро этиш шарт. Спиртли ичимлик истеъмоли ва чекишни тарғиб қилиш борасидаги тақиқ кабель ва ер йўлдоши орқали кўрсатиладиган телевидениега тааллуқли эмас. Қонун ҳужжатларида бу ҳақда тўғридан-тўғри айтилмаган бўлса-да, аслида шундай. «Реклама тўғрисида»ги Қонунда (25.12.1998 йилдаги 723-I-сон) Ўзбекистон Республикаси ҳудудида татбиқ этилади деб белгиланганлиги шуни кўрсатади.\nКабель ва рақамли телевидение каналларида жойлаштирилган рекламанинг бир қисми мамлакатимиз рекламаси билан қопланади. Молиявий сарф-харажатлари катта бўлганлиги сабабли ҳам, ҳозирча уни тўлиқ қоплашнинг иложи бўлмаяпти. 2017 йилга бориб, кабель телевидениесини рақамли телевидениега ўтказиш режалаштирилмоқда, ана шунда масала тўлиқ ечим топса керак.\n– Тамаки ва алкоголь маҳсулотлар рекламаси тақиқи қандай ишламоқда?\n– Дастлабки кезларда саволлар, тушунмовчиликлар кўп бўлди. Биз Қонуннинг бу борадаги талабларини тушунтириш юзасидан катта иш олиб бордик. Ҳозир моҳиятан олганда, жиддий муаммолар йўқ. Қонунбузарлик, асосан, яширин рекламада учрамоқда. Кейинги вақтларда спиртли ва тамаки маҳсулотлари рекламасининг ижтимоий тармоқларга кўчиши тамойили сезилиб қолмоқда. Лекин бизда Интернет оммавий ахборот воситалари жумласига киритилган. Шу сабабли бунда ҳам рекламани тартибга солишга доир қонун ҳужжатлари амал қилади, реклама тарқатувчилар буни ҳамиша ёдда тутишлари лозим. Рекламани Интернетда кузатиб бориш ва тартибга солиш жуда мушкул: ҳозиргина намоён этилган реклама 5 дақиқадан кейин йўқ бўлади-қолади.\nАлкоголь ва тамаки маҳсулотлари ишлаб чиқарувчиларнинг аксарияти, шунингдек тунги барлар ўзлари учун яна бир туйнук топиб олишибди: бундай рекламани домен uz да рўйхатдан ўтказилмаган ижтимоий тармоқларга, хусусан, «Одноклассники», «Контакт», «Фейсбук», «Твиттер» ва шу сингариларда жойлаштирмоқдалар. Бошқача қилиб айтганда, бизнинг миллий қонун ҳужжатларимиз татбиқ этилмайдиган, бошқа мамлакатлардаги ижтимоий тармоқлар орқали, ўша ижтимоий тармоқларда ўз саҳифачаларини очиб, мамлакатимизнинг Интернет маконига кириб бормоқдалар. Масалан, Бухоро вилоятидаги «Шоҳруд» акциядорлик жамияти чиқараётган алкоголь маҳсулотини ўз сайтида реклама қилган. Унга нисбатан жиноят иши қўзғатилди, реклама тўғрисидаги қонун ҳужжатларини бузиш ҳолларини бартараф этиш тўғрисида кўрсатма берилди. Мансабдор шахсга маъмурий жарима солинди. Корхона кўрсатмани адо этиб, қонунбузарликни бартараф қилди. Айни шу йўналишда бундан буён ҳам изчил иш олиб бораверамиз.\n*17.09.2010 йилдаги «Реклама тўғрисида»ги Ўзбекистон Республикаси Қонунига ҳамда Ўзбекистон Республикаси Маъмурий жавобгарлик тўғрисидаги кодексининг 1781-моддасига ўзгартиш ва қўшимчалар киритиш ҳақида»ги ЎРҚ-259-сон Қонун.\nПрочитано: 5883 раз(а)


Энг қимматбаҳо автомобиллар ўнлиги - Carzone.Uz\nМазкур мақоладаги энг қимматбаҳо автомобилларнинг эътиборли жиҳати шундаки, уларнинг бари маълум ва машҳур брендларга тегишли эмас. Мазкур рўйхатда ҳаттоки Швеция ва Данияда ишлаб чиқариладиган суперкарларнинг мавжудлиги диққатга сазовор.\nБу дабдабанинг ўртача баҳоси 845 000 $. Мазкур бренднинг атиги 918 нусхаси дунё юзини кўрган. Қандайдир беш ой муддат ичида дизайнерларнинг фантастик хаёллари муҳандисларнинг қораламаларига кўчди ва механиклар ушбу машинани реал ҳаётга татбиқ этдилар.\nКапот остида 4.6 литр ҳажмга эга бензинли мотор ва электромотор жой олган. Бу қўш моторнинг умумий қуввати 230 от кучини ташкил этади. Бензинли мотор жуда тежамкор. 100 километр масофага 3 литр бензин сарфлайди. Узатмалар қутиси етти поғонали. Aвтомобил 3.1 сонияда соатига юз километр тезликка эриша олади. Porscheнинг максимал тезлиги соатига 320 километрни ташкил этади. Электромоторда эса тезлик соатига 150 километрдир.\n9. Hennessy Venom GT\nМазкур автомобил дунёдаги энг махфий ва сирли автолардан биридир. Унинг фақатгина 5 нусхаси дунё юзини кўрган. Ушбу суперкарнинг капоти остига 1200 от кучига эга мотор жойлаштирилган бўлиб, 2.5 сонияда соатига 100 км тезликка эришиш имконини беради.\nБу автомобилни Bugatti Veyron нинг рақобатчиси санашмоқда, аммо Hennessy Venom GT кўп хусусиятларга эга. Автомобил 15.9 сонияда соатига 320 километр тезликка эришиб, Bugattiни 8.3 сонияга ортда қолдиради. Hennesey Venom GT суперкарининг ягона машҳур ва маълум эгаси Aerosmith гуруҳининг солисти Стив Тайлер ҳисобланади, аммо у ўзининг темир дўсти имкониятларини, ҳозирча, ошкор этгани йўқ. Кузовининг шакли купе бўлган автомобил баҳоси 950.000 $ турса, кабриолет тури 1 100 100 $ баҳоланган. Нима ҳам дердик, суперкар шу нархга муносиб.\nБу автомобиль йўлларнинг йиртқичи сифатида эътироф этилади. Aвтомобил дизайнерлари авто дизайнини яратишда Янги Зеландияда учрайдиган туатара судралувчисининг шаклидан фойдаланишган. Ўткир орқа қанотлари, қийиқ кўзни эслатадиган чироқлари , ҳурпайган ойналари аждаҳони эсга солади. Мазкур йиртқич 1350 от кучига эга. Суперкарнинг максимал тезлиги соатига 443 километр бўлиб, 2.5 сонияда соатига юз километр тезликка эришади.\nAвтомобил 2014 йилда дунё юзини кўрди ва авто ишқибозларни эътирофига эришди. У Aмериканинг Shelby Super Cars компаниясига тегишли бўлиб, нархи 970 000 $ туради.\nAҚШ бозорига йўл суперкар учун берк бўлса-да, италияликлар 1.300.000 $ қийматга эга автомобилни ишлаб чиқариш учун буюртма олишдан чарчашмаяпти. Суперкарнинг Aмерика бозорида сотилмаслигининг ягона боиси AҚШ хавфсизлик меъёрларига мос келмаслигидир.\nКомпания ўз мижозларини йўқотмаслик учун автомобилнинг нуқсонларини йўқотишни бошлаб юборган. Инклар тилида Huayra “шамол” дегани, суперкар шамол каби соатига 387 километр тезликда йўл босади. Бир йилда мазкур автомобиллардан 20 таси дунё юзини кўради. Машина мотори 700 от кучига эга.\nMaybach Landauletни суперкарлар орасидаги “зодагон” машина деса бўлади. Maybach юқори мартабали шахсларни олиб юришга мўлжалланган.\nМашина қандай хусусиятларга эга? Aввало, машинанинг фақат орқа ўриндиқлари томи очилади, шунингдек, машинада ойнаи жаҳонни томоша қилиш, мусиқа эшитиш, мини бардан завқланиш ва массаж олиш мумкин. Машина ичи оқ чарм ва қизил ёғоч билан сайқалланган.\nМашина ҳашамат ва дабдабадангина иборат бўлиб қолмай, 612 от кучига эга мотор билан ҳам мукаммаллаштирилган. Машинадаги мослашувчанлик тизими йўловчиларни нотекис йўлдаги чайқалиш ва силкинишлардан батамом ҳимоялайди. Бундай қулайликнинг нархи сифатига яраша — 1.400.000 АҚШ доллари.\n5. Aston Martin One -77\nИнглизларнинг афсоналарга бурканган мазкур модели 77 нусхада ишлаб чиқарилган. Моделларнинг барчаси буюртма тушган пайтдан бошлаб сотиб бўлинган. Нархи 1.400.000 AҚШ доллари.\nAston Martin 750 от кучига эга бўлиб, ҳашаматли ва виқорли машинадир. 3.7 сонияда 100 километр тезликка эришади. Машинанинг қайд қилинган тезлиги соатига 354 километрни ташкил этади. Ўз вакиллари орасида энг кучлиси ҳисобланади.\nТиниб-тинчимас шведлар мотор, илгаклар устида иш олиб бориш лабораториясини яратишди ва аъло натижага эришишди. Оқибатда бензин ва биоёқилғи асосида ҳаракатланадиган машина яратилди.\nСуперкар соатига 440 километр тезликда ҳаракатлана олади. Ишлаб чиқарувчилар машина яратиш жараёнида ташқи дизайнда минимум, ички дизайнда максимум тамойилини ўзларига шиор қилиб олишди. Машина қиймати қурилмаларидан келиб чиққан ҳолда 1.700.000 AҚШ долларигача етиши мумкин.\n3. Zenvo ST 1\nМашина ҳайратланарли даражада бақувват бўлиб, унинг қуввати 1104 от кучини ташкил қилади. Бензинли мотори 7 литр сиғимга эга. Мазкур автомобилдан бор-йўғи 15 донагина ишлаб чиқарилган. 1.800.000 $га баҳоланган автомобилни сотиб олганингизда совға тариқасида Aспен фирмасининг 50000 долларлик соатлари ҳам берилади.\nМукаммалликларига қарамасдан мазкур суперкарнинг эркин савдоси таъқиқланган. Автомобилнинг соҳиб ёки соҳибаси бўлиш учун Ferrari компанияси хўжайинидан рухсат олиш талаб қилинади. Бу автони миниб асфалт кўчаларда сайр қилиш тақиқланади. Машинани ҳайдаш истагида бўлганларга фақат махсус автодромлардагина рухсат этилади.\nМашинани харид қилганларнинг шахси, кўпинча, сир тутилади. Демак, улар қиймати 2.000.000 AҚШ доллари турадиган машинани ёлғизликда ҳайдашга маҳкум этилган. Ёқилғи сиғими 6.3 литр бўлган суперкар 750 от кучига эга бўлиб, 2.9 сонияда соатига 100 километр бўлган тезликка эриша олади. Aжабтовур машинанинг аэродинамикасига ҳеч бир машина рақобатлаша олмайди.\nМазкур суперкар 30 нусхада ишлаб чиқарилганини инобатга оладиган бўлсак, уни 2.600.000 AҚШ долларига сотиб олиш истагида бўлган мижозларнинг машина сонидан кўплиги ақлни шоширади. Суперкар рекордчи ҳамдир.\nAвтополигонларда ҳаракатланадиган ушбу машина 1200 от кучига эга бўлиб, тезлиги соатига 431 километрни ташкил этади. Қорамтир сиёҳранг машина аллақачон ўз тоифасидагилардан олдинда ва уни қувиб етиш мушкул.


32077 Ўқиш режими + -\nЮрак ва қон томирлари жарроҳи доктор Холид шундай ҳикоя қилади:\n– Кунларнинг бирида икки ярим яшар бола устида жарроҳлик амалиёти ўтказдим. Ўша куни сешанба экан. Чоршанба куни эса бола соғ-саломат эди. Аммо пайшанба соат 11:10 да содир бўлган воқеани ҳеч унутолмайман.\nҲамширалардан бири боланинг юраги ва нафас олиши тўхтаб қолгани ҳақида хабар берди. Тезда бориб, 45 дақиқа давомида юрак массажи амалиётини қўлладим. Аллоҳ таолога ҳамд бўлсинки, юрак яна ура бошлади.\nСўнгра боланинг яқинлари ёнига унинг аҳволи ҳақида хабар бериш учун бордим...\nТабиийки, беморнинг аҳволи оғирлашса, унинг қариндошларига хабар бериш жуда мушкулдир ва мазкур иш, албатта, докторнинг зиммасига тушади. Бу эса катта масъулият ҳисобланади.\nБоланинг отасини сўрадим, лекин у йўқ экан. Онасини кўрдим ва унга дедим: “Болангизнинг юраги тўхтаб қолиши халқумида қон қуюлиб қолганидандир. Сабаби эса бизга ҳозирча номаълум. Унинг мияси ўлиб боряпти!”\nОнанинг нима дейишини кутяпсиз? Бақирдими?! Қичқирдими?! “Сен сабабчисан!” дедими?! Асло! Фақатгина “Алҳамдулиллаҳ!” деди ва кетди.\nЎн кундан сўнг, Аллоҳ таолога ҳамд бўлсинки, бола ҳаракатлана бошлади. Мия ҳолатининг мўътадиллиги яхшиланганига хурсанд бўлдик.\nЎн икки кун ўтгач, яна бошқа бир сабаб билан боланинг юраги тўхтаб қолди. 45 дақиқа давомида унинг юрагини массаж қилдим, аммо юрак қимирламасди.\nБоланинг онасига: “Бу сафар умид йўқ”, дедим. У эса: “Аллоҳга ҳамд бўлсин! Аллоҳим, агар унинг шифосида яхшилик бўлса, боламга шифо бер, эй Роббим!” деди.\nЯратганга ҳамд бўлсинки, юрак қайта ишлаб кетди. Лекин бундан кейин ҳам бу боланинг юраги олти марта нафас йўлларининг махсус жойлари сабаб такрор-такрор тўхтади.\nАллоҳнинг амри билан қон қуюлиши бутунлай бартараф бўлди ва унинг юраги меъёрида ишлай бошлади.\nУч ярим ой ўтди. Аммо бола комада, ҳаракатсиз эди. Бироқ вақт ўтган сари у аста-секин қимирлай бошлади. Лекин кутилмаганда боланинг бошидан бизга нотаниш бўлган катта ва йирингли яра топдик. Унинг онасига: “Фарзандингизнинг яшашига умид йўқ. Юрагининг қайта тўхтаб қолиш эҳтимоли бор. Бу йирингдан қутулиб бўлмайди”, дедик. У яна: “Аллоҳга ҳамд бўлсин!” деди-да, юриб кетди.\nШундан сўнг биз дарҳол нерв ва бош мия жарроҳлик ҳолатининг таҳлилини ўтказдик ва боланинг муолажасини қилдик. Уч ҳафта ўтиб, Аллоҳнинг фазли билан гўдак бу йирингдан қутулди. Лекин ҳали ҳам ҳаракатсиз эди.\nИкки ҳафта ўтди. Энди норасиданинг қонида нотаниш заҳар пайдо бўлди ва тана ҳарорати 41,2 С га кўтарилди.\nМен онасига: “Ўғлингизнинг жони хатар остида, қутулиб кетишига ишонолмайман”, дедим. У эса қатъий ишонч ва сабр билан: “Алҳамдулиллаҳ! Аллоҳим, агар унинг шифоси хайрли бўлса, шифо бер!” деди.\n5-рақамли хонада ухлаётган бу боланинг аҳволи ҳақида онасига хабар берганимдан сўнг улардан кейинги, яъни 6-рақамли хона олдига яқинлашдим. Бу беморнинг онаси йиғлар, қичқирар ва: “Доктор, доктор! Боламнинг ҳарорати 37,6 даража бўлибди!” дер эди. Ҳайратланиб унга дедим: “Бешинчи рақамли хонадаги боланинг онасини кўрмайсизми? Ўғлининг тана ҳарорати 41 даража, ҳатто ундан зиёда. Аммо у сабрли ва Аллоҳга ҳамд айтяпти”.\nШунда бу аёл сабрли аёлга қараб: “Расулуллоҳ соллаллоҳу алайҳи васалламнинг «Ғарибларга жаннат бўлсин!» деган ҳадисларини эсладим. Бу оддий икки сўз! Аммо булар умматни таскинлантиради”, деди.\nКасалхонадаги 23 йиллик фаолиятим давомида бундай сабрли аёлни кўрмадим...\nБир қанча вақт ўтиб, гўдакнинг буйраги ишламай қўйди. Биз яна онага: “Энди асло умид йўқ!” дедик. У эса ҳар сафардагидек сабр ҳамда Аллоҳ таолога таваккал билан: “Алҳамдулиллаҳ!” деди ва нари кетди.\nҲозир тўртинчи ойнинг охирги ҳафтасидамиз. Аллоҳга шукр, бола заҳардан шифо топди.\nБешинчи ойга кирганимизда кичик беморимиз ҳаётимда кўрмаган ажиб бир касалликка учради: юрак атрофидаги биллур пардада оғир яраланиш пайдо бўлиб, юрак ва унинг атрофидаги белбоғларни қаттиқ ўраб олди.\nЮракни очиб қўйдим, унинг ураётганини кўриб туриш учун очиқ қолдиришга мажбур бўлдим. Боланинг ҳолатини бундан бошқага ўзгартириб бўлмасди.\nОнасига: “Унинг муолажасини мутлақо қайта қилиб бўлмайди. Энди ҳам умид йўқ. Ҳолат жуда мураккаб”, дедим. Она: “Алҳамдулиллаҳ!” деди яна.\nЎртача олти ой ўтгач, бола комадан чиқди. Аммо у гапирмайди, кўрмайди, эшитмайди, ҳаракатланмайди, кула олмайди; кўкси очиқ ва юрагининг уриб турганини кўриш мумкин.\nБоғламларни алмаштиришда ёрдам берган она ва бола билан нима юз берганини биласизларми?!\nСизларга буни айтиб беришимдан олдин савол бермоқчиман: боланинг ҳамма хатар, алам ва касалликлардан қандай нажот топганини кутяпсизларми ёки бу сабрли онанинг гўдак қабри устида нима қилишини билишни хоҳлаяпсизларми?\nАллоҳ таологагина тазарру ва дуодан бошқа нарса бу ишлар борасида ёрдам бера олмайди. Юрагининг уришини кўриб туриш мумкин бўлган бу болакай билан чамаси икки ойлардан сўнг нима содир бўлди?\nАллоҳ азза ва жалла Ўзининг раҳмати билан бу солиҳа она учун болага шифо берди. Айни дамда у ҳеч нарса бўлмагандек, онаси билан қувлашмачоқ ўйнаб юрибди!\nҲикоям ҳали тугагани йўқ. Мени йиғлатган нарса бу эмас!\nБола касалхонадан чиққач, тахминан бир ярим йил ўтди. Бир маҳал амалиёт вақтида ҳамширалардан бири битта оила (бир эркак ва аёл ҳамда уларнинг икки боласи) мени кўришни хоҳлаётганини айтди. Уларнинг кимлигини сўрадим. Ҳамшира бу оилани танимаслигини билдирди.\nМен уларнинг олдиларига бордим. Ҳа, улар мен жарроҳлик амалиётини бажарган боланинг ота-онаси эди. Ҳеч нарса бўлмагандек соппа-соғ, атиргул каби бола ва қўлларида тўрт ойлик чақалоқ ҳам бор эди.\nУларни табрикладим ва отадан ҳазиломуз тарзда: “Аёлингиз кўтариб олган бу янги чақалоқ ўн учинчи ёки ўн тўртинчи фарзандингизми?!” деб сўрадим. Ота менга ажойиб табассум билан қаради ва деди: “Бу бола иккинчи фарзандимиз. Биринчиси – сиз жарроҳлик амалиёти ўтказган боламиз, у бизга ўн етти йиллик фарзандсизликдан сўнг берилган. Каттамиз туғилганидан сўнг ўзингиз билган ўша касалликларга учради...”\nЎзимни тутолмадим, кўзларим ёшга тўлди. Беихтиёр ўша одамнинг қўлидан тутдим ва ўзимнинг хонамга олиб кириб, унинг аёли ҳақида сўрадим: “Аёлингиз қандайки, ўн етти йил фарзандсизликдан сўнг берилган бу боланинг қаттиқ мусибатларига сабр қила олди?!”\nБиласизларми, у нима деди?! Эй ака-ука, опа-сингилларим, қулоқ солинглар! Ҳозирги замонда бундай сабрли бўлиш фахрга арзигуликдир.\nУ деди: “Мен бу аёлим билан 19 йил аввал турмуш қурганман. Бу узоқ муддат давомида у қиёмул лайлни тарк этмади. Унда бирор марта ғийбат, туҳмат ва ёлғонни кўрмадим. Қачон кўчадан келганимда мени очиқ юз билан кутиб олади. Буларнинг ҳаммасини меҳр, одоб ва мулойимлик билан қилади. Мен аёлимнинг бундай муомаласига ва ахлоқига фақат қойил қоламан!”\nУнга дедим: “Мана шу ҳақиқий, сабрли аёлдир”.\nДоктор Холид ҳафизаҳуллоҳ ўз ҳикоясини шундай тамомлади.\nАллоҳ таоло Бақара сурасида марҳамат қиладики: «Албатта, Биз сизларни бироз қўрқинч ва очлик билан, мол-мулкка, жонга, меваларга нуқсон етказиш билан синаймиз. Ва сабрлиларга башорат бер. Улар мусибат етганда: «Албатта, биз Аллоҳникимиз ва, албатта, биз Унга қайтувчимиз», дерлар. Ана ўшаларга Роббиларидан салавотлар ва раҳмат бор. Ана ўшалар ҳидоят топганлардир».\nМаҳдия Суннат қизининг арабчадан таржимаси\nЗангиотада Қуръон мусобақасининг вилоят босқичи якунига етди\nТошкент шаҳрида Қуръон мусобақаси\nКеракли масаллиқлар 2 стакан ун, 2 чой қошиқ қабартма туз разрыхлитель, 1 та лимон, 80 г юмшатилган сариёғ, 2 та тухум, 2 ош қошиқ сметана, ўсимлик ёғи, шакар давоми...\n09:36 / 29.12.2016 2214\nСиз кабилар Ислом умматига керак…\nБир куни Умар розияллоҳу анҳу тунда Ибн Аббос розияллоҳу анҳу билан бирга кўринишини ўзгартириб, Мадина атрофидаги аҳолининг ҳолатини текшириш учун чиқдилар. давоми...\n03:08 / 15.12.2016 1681\nҚалб садоси – 4,5\n4 О, сўз очмоқ оғир, ҳаёт имтиҳон, Шайх олис юртларда юрди бир замон. Бироқ олисларда кечирганда кун, Равнақ сўрди фақат Ватан, давоми...\n22:21 / 08.02.2017 2655\n00:59 / 27.09.2017 1844


BBC Uzbek - O'zbekiston - "Фаровонлик индекси": Ўзбекистон Россиядан олдинда...ми?\n"Фаровонлик индекси": Ўзбекистон Россиядан олдинда...ми?\nСўнгги янгиланиш 31 октябр 2012 - 15:24 GMT\nЛегатум Ўзбекистонни иш топиш имкони ва фуқаро эркинликлари бўйича энг қуйи ўринларга қўйган\nЛондонда жойлашган "Легатум институти"нинг 2012 йилги индексида Ўзбекистон 64-ўринни эгаллаган.\nДунёдаги 142 давлатда моддий бойлик ва хусусий фаровонлик даражасини ўрганган "Легатум" бу йилги рейтингида Ўзбекистонни Қозоғистондан кейин (46), аммо Россиядан олдинга (66) қўйган.\n"Фаровонлик индекси" давлатларни саккиз тоифага кўра баҳолайди.\nБулар-иқтисод, таълим, тадбиркорлик ва имконият, бошқарув, соғлик, шахсий эркинлик, хавфсизлик ва ижтимоий капитал.\nЎтган йилларда Ўзбекистон "Легатум"нинг "Фаровонлик индекси"да давомли пастлаб келган.\nОлдинги йилларда Ўзбекистн бу индексда давомли пастлаб келган эди, аммо бу йил бирданига 12 поғона юқорига кўтарилган.\nХўш, ўтган бир йил ичида Ўзбекистонда нима ўзгарди?.\nБи-би-си "Легатум институти"дан Нэтен Геймстар билан боғланиб, аввалига "Фаровонлик индекси" қандай меъзонларга асослангани ҳақида сўраган.\nНэтен Геймстар: Биз фақат иш ҳақлари ёки иқтисодий ўлчовлар билан чекланиб қолмаймиз. Чунки фаровонлик фақат пул билан ўлчанмайди. Биз қуйидаги саккизта омилга эътибор қаратамиз: иқтисод, таълим, тадбиркорлик ва имконият, бошқарув, соғлик, шахсий эркинлик, хавфсизлик ва ижтимоий капитал.\nБи-би-си: Сизлар ўзингиз мустақил тадқиқот олиб борасизми ёки ҳукумат берган расмий рақамлар асосида хулоса чиқарасизларми?\nНэтен Геймстар: Биз дунё бўйича эътироф этилган маълумот манбаъларидан истифода қиламиз. Жумладан, Жаҳон Банки, Жаҳон соғлиқ ташкилоти маълумотлари, шунингдек, Gallup омма сўрови маркази ўтказган тадқиқот натижаларидан фойдаланганмиз. Сиз биласиз, Gallup дунёдаги энг нуфузли ижтимоий сўров манбаъларидан ҳисобланади.\nБи-би-си: Аммо сиз санаб ўтган манбаълардан иккитаси- Жаҳон Банки ва Жаҳон Соғлиқ Ташкилоти Ўзбекистон ҳукумати берган расмий рақамлар асосида иш кўради. Шундай экан, бу рақамлар асосида чиқарилган рейтинг қанчалик ишончли, деб айта оласиз?\nНэтен Геймстар: Гапингиз тўғри, Жаҳон банки сингари ташкилотлар ҳукуматлар берган рақамлардан фойдаланишади. Аммо уларнинг статистик рақамларни баҳолашда қўллайдиган ўз андозалари бор. Яъни бу рақамлар текширилади. Шунинг учун биз рақамларни тўғридан-тўғри ҳукуматлардан эмас, балки Жаҳон Банки ёки Халқаро Валюта Жамғармаси каби ташкилотлардан олишни афзал кўрамиз. Чунки айрим ҳукуматлар юритадиган ёки берадиган статистик рақамлар халқаро андозаларга тўғри келмайди.\nБи-би-си: Аммо Россияга иш излаб бораётган миллионлаб ўзбекистонликлар сизнинг индексингиздан ҳайратга тушишлари мумкин. Яъни Ўзбекистонда ҳаёт Россиядагидан яхши экан-да, деган тасаввур ҳосил бўлмайдими? Бу индексни, дейлик, ватанидан узоқда, оғир шароитларда пул топишга мажбур бўлаётган ўзбекларга қандай тушунтирасиз?\nНэтен Геймстар: Ўзбекистонни бу йил 64-ўринга қўйдик. Аммо мен юқорида тилга олган субиндексларнинг ҳаммаси бўйича ҳам Ўзбекистон бу каби юқори ўринда эмас. Масалан, бошқарув соҳасида Ўзбекистон 142 давлат ичида 116-ўринни олган. Бу жуда ҳам паст. Яъни бошқарувга келганда Ўзбекистон анча оқсаяпти. Умумий индексда Ўзбекистон 64-ўринни эгаллагани, яъни Россиядан олдин тургани бу мамлакатда иш топиш осон ёки турмуш даражаси Россиядан юксак, деганини англатмайди. Иқтисод субиндексида Ўзбекистон Россиядан орқада, 67-ўринда турибди. Ушбу субиндексда биз ишсизлик, турмуш даражаси сингари анъанавий иқтисодий меъзонлар билан бир қаторда фуқароларнинг иқтисод ҳақидаги қарашлари, уларнинг иш топиш умидлари ва имконларига ҳам қараймиз.\nБи-би-си: Сизнинг меъзонларингиз орасида фуқаро эркинликлари ҳам бор. Бу соҳада Ўзбекистон қайси ўринни эгаллаган?\nНэтен Геймстар: Шахсий эркинликлар субиндексига биз фуқаро эркинликлари ва танлов имконияти каби тушунчаларни ҳам киритамиз. Бундан ташқари, миллий ва диний озчиликларга тоқатлилик масаласини ҳам инобатга оламиз. Бу соҳада, яъни шахсий эркинликлар соҳасида Ўзбекистон дунёда 70-ўринни эгаллаган. Фуқаро эркинликлари шахсий эркинликларнинг субиндексларидан биридир. Уни биз 7 балли тизимда баҳоладик. Ўзбекистонга фуқаро эркинликлари бўйича бир баҳо берилган. Бу фуқаро эркинликларининг аҳволи жуда ҳам ёмон, дегани.


Саксон йилнинг сабоғи – Сурхон тонги\nБош саҳифа / Жамият / Саксон йилнинг сабоғи\nДекабр 19, 2018\tЖамият Изоҳ қолдириш 776 Кўрилди\nТиббиёт фанлари номзоди, олий тоифали эндокринолог Серка Каттаев бир умр эл саломатлиги йўлида фидойилик билан хизмат қилиб келаяпти. Бир сўз билан айтганда, одамларга эзгулик улашишга интилиб яшаётган бу инсоннинг ҳаёти ибрат олгулик сабоқларга тўлиб ўтаяпти…\nШу кунларда таваллудининг саксонинчи баҳорини нишонлаётган бу оқсоқол шифокор 1938 йилнинг май ойида Бойсун туманидаги Панжоб қишлоғининг қадим “Сафедак” деб номланувчи сўлим манзилида туғилган. У босиб ўтган ва ўтаётган умр йўли ҳар жиҳатдан қизиқарли ва ибратли деса, арзийди. Чунки бу фидойи инсон нафақат ўзи танлаган соҳа — тиббиётда, балки ижтимоий ҳаётда ҳам ўзига хос хайрли из қолдирди.\nСўз юритаётганимиз Серка Каттаевнинг болалик даври узоқ Панжобда бошланиб, кейинчалик Термиз шаҳрида кечган. Отадан эрта етим қолган Серка Каттаев мактабга ўн бир ёшга тўлганда қатнай бошлаган. Термиздаги 2-мактабни йигирма бир ёшида тамомлаган. 1959 йилда уни вилоят ёшлар қўмитасига ишга таклиф этишган. Эътиборлиси, айнан шу йилдан эътиборан у воҳамиздаги йирик қурилиш жабҳаларида ёшлар қўмитасининг йўриқчиси сифатида иштирок этиб, ҳар жиҳатдан серғайрат ҳамда қобилиятли ташкилотчи эканлигини намоён эта олган. Табиатан ташаббускор ва ҳаракатчан бўлган ёш Серка Каттаев 1962-1968 йилларда Самарқанд давлат тиббиёт институтида таҳсил олди.\nШифокорлик фаолиятини 1968 йилда Термиз туман ҳудудий шифохонасида оддий даволовчи врач сифатида бошлаган. Кейинчалик, яъни 1969 йилда Ангор туманида жойлашган сил касалликлари диспансерига бош врач этиб тайинланган. Деярли эътибордан четда қолган, анчайин хароб ҳолга тушган диспансерни у бир йил ичида ҳар жиҳатдан намунали шифо масканига айлантирган. Бу ташкилотчилиги туфайли Серка Каттаев 1970 йилда Бойсун туманидаги Сайроб касалхонасига бош ҳаким этиб юборилган.\nЧунки ўша йиллари Сайробдаги қишлоқ касалхонаси деярли ночор ҳолга тушиб қолганди. Атиги 10-15 нафар бемор ётиб даволаниши учун шароит бор эди, холос. Серка Каттаев эса ишни шифохонани таъмирлашдан бошлади. Шунингдек, тиббий техник жиҳозлар турини кўпайтиришга интилди. Тез орада наркоз, рентген, таҳлил лабораторияси, янгидан ташкил этилган туғруқхона бўлими учун турли жиҳозлар олиб келинди. Қолаверса, ҳудудда Серка Каттаев санитария ва шахсий гигиена ишларини ташкил этиш, аҳоли тиббий маданиятини оширишда ҳам бош-қош бўлган. Турли тоғли қишлоқлардаги юзга яқин ҳовлиларда С. Каттаев ташаббуси билан ҳаммомлар қурилган.\nТиниб-тинчимас ва янгиликка интилувчи Серка Каттаевни тиббиётнинг ўша йилларда бир қадар оқсай бошлаган соҳаси — санитария ишлари савиясини яхшилашга сафарбар этишди. Бу соҳада икки йил бош врач сифатида фаолият олиб борди. Тез орада аҳоли ўртасида олиб борилаётган санитария-маориф ишлари савияси тубдан яхшиланиб, ҳатто, вилоят соғлиқни сақлаш ҳайъати йиғилишлари кун тартибига алоҳида масала сифатида киритиладиган бўлди.\nЭътироф этиш керакки, воҳамизда тиббиётнинг эндокринология соҳаси ривожи бевосита Серка Каттаев номи билан боғлиқ. Чунки у вилоят шифохонасида ҳам бир йил врач-эндокринолог бўлиб ишлади. Бу орада вилоят эндокринология диспансери ташкил этилиб, Серка Каттаев унга бош ҳаким этиб тайинланди. Бу вазифада у йигирма йилга яқин ишлади. Ўрни келганда эслатиб ўтиш жоизки, вилоятда эндокринология соҳаси умумий касалликлар сирасига киритилган, беморларни эса асосан мутахассислиги бошқа бўлган врачлар даволаб келишган. С. Каттаевнинг саъй-ҳаракатлари туфайли вилоятда илк бор махсус эндокринология диспансери ташкил этилгач, эндокринолог-врачлар тайёрлаш имкониятлари юзага келган. Шунингдек, Серка Каттаев диспансер бош шифокори бўлган йилларда эндокрин касалликларни аниқлайдиган лабораториялар ташкил этилган. Кўплаб врачлар қайта тайёргарликдан ўтиб малака ошириб қайтгач, тиббиётнинг ушбу соҳаси бўйича фаолият юрита бошлаганлар. Чунки мутахассис-кадрлар тайёрлаш билан бир қаторда, вилоятимизнинг барча туман ва шаҳарларидаги поликлиникаларда махсус эндокринология хоналари ташкил этилган.\nҚилинган меҳнат қадр топса, ташаббуслар қўллаб-қувватланса, инсон янги марралар сари интилаверади. Янги-янги ғояларни илгари сураверади. Шукрки, Серка Каттаевнинг воҳада эндокринология соҳасини тараққий эттиришга қўшган ҳиссаси муносиб тақдирланиб келинмоқда. Ўз даврида у “Соғлиқни сақлаш аълочиси”, “Мустақилликнинг бир йиллиги” кўкрак нишонига, соғлиқни сақлаш вазирлигининг қатор фахрий ёрлиқларига сазовор бўлганлиги Серка Каттаевнинг эндокринология соҳаси ривожига қўшган ҳиссасига берилган муносиб баҳодир.\nСерка Каттаев эндокринолог сифатида кўплаб шогирдлар тайёрлади. Шунингдек, бу соҳага оид ўттиздан ортиқ китоблар, қўлланмалар нашр эттирди. У турли йилларда 300 дан кўпроқ тиббий-маърифий мақолалар ҳам эълон қилди. Серка Каттаев “Эко мулоқот” номи билан чоп этиладиган газета нашрини ташкил этишга катта ҳисса қўшган. Бу эса Серка Каттаев нафақат малакали шифокор, балки яхшигина ижодкор эканлигидан далолат бериб турибди.\nОлдинги Картошка куяси – ҳосил кушандаси\nКейинги Кеча ишсиз, бугун эса тадбиркор


Архивы усул | KITAB.UZ - ХАЛҚОНА ГАПЛАР РАДИОСИ\nПандемияда янгича усул! “Копенгаген” футбол майдонига 10 минг одамни киритмоқчи\nДаниянинг «Копенгаген» футбол клуби коронавирус пандемияси билан боғлиқ чекловлар шароитида стадионга 10,5 минг кишига киришга имкон берадиган схемани ишлаб чиқди, деб хабар беради tv2.dk. Материалда таъкидланишича, душанба кундан мамлакатда чекловларни енгиллаштириш жараёни бошланади. Дания Бош вазири Метте Фредериксен эса томошабинлар 500 кишигача ўтирадиган ўйинларга рухсат беришни таклиф қилмоқда. “Копенгаген”, ўзБатафсил ўқинг\nДУНЁ Россиянинг Архангельск шаҳри ҳокимлиги ўтган ҳафтада Ленинград кўчасига чап қўлида чалғи ва ўнг қўлида энг кам тезлик 60 км/соатга… Манба: Darakchi.Uz\nКоронавирусдан ҳимоялашнинг бу усули зарарли! У қандай усул?\nЖаҳон соғлиқни сақлаш ташкилоти ёпиқ биноларни аэрозоллар билан дезинфекциялаш коронавирусга қарши кураш учун нафақат фойдасиз, балки инсон соғлиғига жиддий зарар етказиши мумкинлигини маълум қилди. Гап вирусни ўлдириш мақсадида ёпиқ иншоотларда дезинфекция воситаларини сепиш ҳақида боряпти. Таъкидланишича, бу усул бевосита тушган жойигагина таъсир кўрсатади. Аммо учиб бориб кўзга, терига, нафас йўлларига тушибБатафсил ўқинг\n8 усул: Россия АҚШ президентлик сайловларига қандай таъсир кўрсатиши мумкин?\nАҚШ Ички хавфсизлик вазирлиги ва ФҚБ АҚШ ҳукуматига февраль ойида Россиянинг 2020 йилда бўлиб ўтадиган президент сайловларига кутилаётган аралашуви тўғрисида огоҳлантирувчи меморандум юборди, дея хабар беради АP. Хусусан, разведка идоралари Россия вакиллари президентликка номзодларга «яширинча маслаҳат беришади», деб ишонишади. Ҳужжатда Россия ҳукумати қўллаб-қувватлаши мумкин бўлган аниқ сиёсат кўрсатилмаган. Меморандум «РоссиянингБатафсил ўқинг


Ўғригина келин - Huquq.uz\n16:59 - 16.11.2020\nАёлни меҳрибон она, вафоли ёр, севимли сингил сифатида доим эъзозлаймиз. Афсуски, аёллар орасида жиноятга қўл ураётганлари ҳам учраб турибди. Хусусан, чинозлик Рашида Эгамбердиева (исм-фамилиялар ўзгартирилган) шундай кимсалардан бўлиб чиқди.\nУ 2018 йилда яхши ниятлар билан Раҳимовлар оиласига келин бўлиб тушади. Бошида ҳаммаси яхши эди. Йиллар ўтиб, фарзандлар туғилади, ҳаёт бир маромда кечарди. Мазкур хонадоннинг каттаси Собир ака ёши улғайиб, кўзи яхши кўрмай қолганди. Отахон озгина пул жамғарган бўлиб, ҳар ойда келиб турадиган пенсия унинг хазинасини кўпайтириб борарди. Собир ака пулини ўзининг сейфида сақлар, калит доим ёнида бўларди. Ҳар сафар пулга кўзи тушган Рашида бир энтикиб қўярди. У нафсига қулоқ тутиб, қайнотасининг жамғармасини қўлга киритишни мақсад қилади. Бунинг учун махсус режа тузади.\nСейфдаги пул 100 мингталик купюрада бўлиб, Собир ака ҳар сафар пенсия пулини жойлаган пайтда келин усталик билан пулларни минг сўмликка алмаштириб қўяверади. Кўзи яхши кўрмаган қайнота пулларнинг фақат қатини санарди, купюралар алмашиб қолганини сезмасди ҳам. Бу иш хамирдан қил суғургандек осон битар, ҳеч қандай шубҳа уйғотмасди.\nШундай қилиб келин қайнотанинг 30 миллион сўм пулини ўмаради. Агар қайнотаси қизига пуллар сенда турсин деб айтмаганида, балки бундан ҳам кўп маблағ ўғирланган бўлармиди…\nҚинғир ишнинг қийиғи қирқ йилдан кейин ҳам чиқади деганларидек, ўғригина келиннинг ҳам қилмиши фош бўлди.\n2020 йилнинг 8 октябрь куни жиноят ишлари бўйича Чиноз тумани суди томонидан Янгимаҳалла маҳалласида очиқ суд мажлиси ўтказилиб, Рашида Эгамбердиевага нисбатан 3 йил озодликни чеклаш жазоси тайинланди.


Тожикистонда ўрта асрларга оид расадхона топилди\nАрхеологлар Тожикистоннинг Дарваз туманида жойлашган Карон шаҳарчасидан расадхона топишди.\nУнинг ичида топилган буюмлар ушбу топилмани расадхона эканини тасдиқлайди.\nТопилма хусусида Тожикистон Фанлар Академияси академиги Юсуфшо Ёқубов бундай дейди: “Расадхонанинг вайроналари ичида турли геометрик шаклга эга бўлган тош буюмлар топилди”.\nКарон шаҳарчаси 2012 йилда Юсуфшо Ёқубов томонидан топилган эди. У денгиз сатҳидан 2000 м. баландликда жойлашган бўлиб, 100 га. майдонга эга. Археологлар бу шаҳар ёшини 4000 йилдан ортиқ деб ҳисобламоқда.\nЕтти йилдирки олиб борилаётган қазишмалар натижасида олимлар бу ердан жуда кўп археологик ёдгорликларни топишди. Беш гумбазли ибодатхона қолдиқлари, сув ибодатхонаси ва иккита шамол ибодатхоналари шулар жумласидандир. Бу топилмалар шаҳар аҳолисини 10 асрга қадар зардуштийлик динида бўлган, деган хулоса чиқаришга имкон беради.\nЮсуфшо Ёқубов бундай деди: “Карон – шоҳлар шаҳри бўлган. Бу ерда қирол, вазирлар ва подшо хизматкорлари яшаган. Оддий халқ эса, унинг атрофида, яқин қишлоқларда турмуш кечирган. Милоднинг 10 асригача бу ердагилар зардуштийлик динида бўлган. Бу ерда сўзимизни тасдиқлайдиган оташкада (олов уйи)дан ташқари дунёдаги энг қадимги муқаддас “Авесто” китоби қўйиладиган тошдан ишланган лавҳлар ҳам бор”.\nШунингдек, шаҳарчадан шамол тегирмоннинг қолдиқлари, маъмурий ва турар-жой бинолари ҳамда поло ўйини майдони ҳам топилган.\nШаҳар ва унда топилган обсерватория тарихига оид батафсил маълумотларни шаҳар ҳақида атрофлича ўрганишлардан кейингина бериш мумкин. Ушбу изланишларга тахминан 20 йилга яқин муддат талаб этилади. Шу нарса маълумки, аҳоли 15 аср бошларида ичимлик манбалари етишмовчилиги сабабли шаҳарни тарк этишган.\nКиритилди: 23:00 11.09.2019. Ўқилди: 751 марта. Фикрлар сони: 0 та.


"Brooke house college" академияси техник директори Мики Адамс ва мураббий Грегг Бриттон билан интервью / CHAMPIONAT.asia\n02:36Евро-2020. 2-турдан кейин "C" гуруҳидаги ҳолат 1 02:28Евро-2020. Нидерландия – Австрия. "Ўйин юлдузи" маълум қилинди 0 02:17Евро-2020. 2-турдан кейин “B” гуруҳидаги ҳолат 2 02:05Евро-2020. Дания – Бельгия. Дарвозага умуман зарба бермаган футболчи "баҳс юлдузи" деб топилди 2 02:00Olamsport: Россиялик UFC жангчиси Дана Уайтга таҳдид қилди, "Порье Макгрегорни нокаут қилганидан хайратга тушганман" 0 01:51Евро-2020. Нидерландия ишончли ғалабага эришиб, плей-оффга чиққан учинчи жамоа бўлди 6 01:08Энди "Пахтакор" футболчиларининг маош ва мукофот пуллари расман эълон қилинади 22 00:55Дания 43та зарбадан битта гол урди 0 00:35Магуайр Шотландияга қарши баҳсга шай ҳолатда 0 00:28Спортчилар ижтимоий тармоқларда 3 00:15"Юве" шорт-листидан 5 ҳужумчи ўрин олган 4 23:55Малком ва Дани Алвес Олимпиадада иштирок этади 1 23:29Евро-2020. Плей-оффга чиққан иккинчи терма номи маълум 3 23:15Ўзбекистон U-20 аёллар терма жамоаси "CAFA U20 Women’s Championship 2021" халқаро турнири ғолибига айланди 21 22:54Евро-2020. Ака-ука Азарлар ва Кевин де Брюйне Бельгияга ғалаба олиб келишди 19\n"Brooke house college" академияси техник директори Мики Адамс ва мураббий Грегг Бриттон билан интервью\nТеглар : Brooke House College footbаll AcademyМики Адамс\nКўпчиликка маълумки, яқинда Тошкент давлат транспорт университетида Англиянинг "Brooke house college" академиясининг очилиш маросими бўлиб ўтди.\nУшбу тадбирдан сўнг кўпчиликда мазкур футбол академияси борасида турли саволлар юзага келди. Шу муносабат билан бугун сайтимизга "Brooke house college" академиясининг техник директори Мики Адамс ва мураббий Грегг Бриттони таклиф қилдик. Суҳбат давомида академия ҳақида, у ердаги шароитлар, машғулотлар жараёни ва бошқа мавзуларда суҳбатлашдик.\n- Дастлаб "Brooke house college" академияси ҳақида айтиб ўтсангиз, қайси худудда жойлашган? Академиянинг энг катта жамоаси қайси лигада ўйнайди? Масалан Тошкентда иккинчи, биринчи лига орқали Про лигага йўлланма олинади...\n- Академиямиз Лондондан 1 соат узоқликда жойлашган. Биз ҳусусий ва мустақил ташкилотмиз. Футбол академияси сифатида фаолият олиб борамиз. Айни пайтда 140га яқин шуғулланувчиларимиз бор. Ёш тоифларимиз 11-19 ёш. Жамоаларимиз турли турнирларда иштирок этади. Премьер Лиганинг турли жамоаларига қарши учрашувлар ташкиллаштирамиз. Бундай кўргазмали учрашувларни Россия ва бошқа мамлакатларда ҳам ўтказамиз. Биз турли мамлакатлардаги агентлар билан ҳамкорликда ишлаймиз. Биринчи ўринда ўқишга, иккинчи ўринда машғулот ўтказишга таклиф қиламиз. Ўзини кўрсатган иқтидорли футболчиларга стипендия ҳам жорий қилганмиз. Академия футболчининг ривожланишига хизмат қилади. Ўқиш, овқатланиш, машғулот ўтказиш ҳаммаси ичида.\n- Академияда таҳсил олиш қанча маблағни талаб қилади?\n- Йилига 39 минг фунт. Барча шароитлари ичида. Иқтидорли футболчиларга чегирмалар жорий қилинган. Уларга яна қулайликлар яратилган. Мисол учун бизда олган сертификат орқали АҚШ ва бошқа мамлакатларга бора олади.\n- Сўнгги йилларда академиянгизда тарбияланиб катта жамоаларга йўл олган футболчилар борми?\n- Охирги бир йил ичида 6 нафар футболчимиз профессионал жамоаларга йўл олди. Икки нафари Белгия, яна бир нафари Дания, шунингдек Хитой ва Гонконг клубларига ўтишди. Ўзбекистонлик футболчиларнинг Англия клубларига тўғридан-тўғри йўл олиши қийин. Бунинг учун кўп меҳнат қилиш керак. Ёки бирор Европа жамоаларида тажриба тўплаб туриб Англия клубларига бориш керак. Академиямизда таҳсил олган нигериялик футболчи "Лестер" клуби билан шартнома имзолади.\n- Академиянгизда танлов қандай? Пул тўлаганлар ҳам кўрикдан ўтадими?\n- Иқтидорли футболчиларни кўриб чиқишга тайёрмиз. Академияда дастлаб шуғулланишади, имтихонлар топширилади.\n- Дунё бўйича нечта филиалларингиз бор?\n- Дубайдан сўнг, Ўзбекистонда ҳам филлиалимизни очдик.\n- Умуман олганда "Brooke house college" академиясининг очилганига қанча бўлди?\n- Коллежнинг очилганига бугунги кунда 51 йил тўлди. Коллеж қошидаги футбол академиясига эса 15 йил бўлди. 80 фоиз ўқувчи футбол академиямизга келмоқда. Фақат футбол билан эмас, ўқиш билан ҳам шуғулланишади.\n- Тошкентдаги болалар мусобақаларини кўрган бўлсангиз футболчиларимизнинг салоҳияти ҳақида фикрингиз қандай?\nГрегг Бриттон - Англияники билан солиштирганда фарқ жуда катта. Иккинчидан кўп меҳнат қилиш керак. Ҳали бундай даражани кўрмадим. Жисмоний ҳолат яхши. Лекин тактик томондан камчиликлар бор. Бунда бор масъулият мураббийнинг зиммасида бўлади. Асосий фарқ иқлимда. Бизнинг академиямиздаги футболчилар кучга тўлароқ. Машғулотларни юқори стандартлар асосида ўтилади.\n- Беркитадиган нарса эмас, Европада бола кетказган кучини керакли овқатлар билан тўлдириб олади. Бизда эса бола уйда гоҳида тўйиб овқатланади, гоҳида гўш емайди. Ҳаммада вазият ҳар хил бўлади...\n- Академиямизда барчаси назорат остида бўлади. Сиз мутлақо тўғри айтяпсиз. Машғулотларни интенсив равишда ҳафтасига 4-5 маротаба олиб борамиз. Мунтазам спорт формасида бўлишади.\n- "Brooke house college" академиясида яна қайси спорт турлари билан ҳамоҳанг равишда шуғулланилади? Масалан, "Аякс" академиясида дзюдо спорт тури қўшимча сифатида ўтилади...\n- Академиямизда фақат футбол. Футболчининг эътибори фақат футболга қаратилади. Бошқа академияларда гимнастика, акробатика қўшилади.\nКарикатура: Италия Туркияни тиз чўктирди 13\nАнглия футбол академиясининг очилиш маросимидан репортаж. "Фулхэм" ва "Лестер" собиқ бош мураббийи нималар деганини биласизми? 6\nЭртага Тошкентда Англия футбол академиясининг очилиш маросими бўлиб ўтади 6\nКарикатуралар жамланмаси: Бугун финал 8\n"London Football Awards-2021". Асосий номинациялардаги ғолиблар билан танишинг 1


Халқаро пресс-клубнинг навбатдаги меҳмони Экоҳаракат вакиллари бўлди\n13:03 / 03.08.2017\n2 август куни Халқаро Пресс-клубда Ўзбекистон экологик ҳаракати ташкил этилганининг 9 йиллиги муносабати билан анжуман ташкил этилди. Тадбир спикерлари сифатида Экоҳаракат Марказий Кенгаши Ижроия қўмитаси раисининг ўринбосари Саидрасул Сангинов, Қонунчилик палатаси депутати, Экоҳаракат депуталари гуруҳи аъзоси Cадиржон Жакбаров, Ўзбекистон Республикаси туризмни ривожлантириш давлат қўмитаси раиси ўринбосари Шоҳруҳ Шораҳмедов, ЕХҲТнинг Ўзбекистондаги лойиҳалари офиси маслаҳатчиси Ханс Улрих Им иштирок этишди.\n2009-2015 йиллар давомида Ўзбекистон Республикаси Олий Мажлиси ҳузуридаги ННТ ва фуқаролик жамиятининг бошқа институтларини қўллаб-қувватлаш жамоат фонди грант лойиҳалари ва ижтимоий буюртмалари асосида Қорақалпоғистон Республикаси, Сурхондарё вилояти ва республикамизнинг бошқа ҳудудларида қишлоқ врачлик пунктлари ва бошқа ижтимоий муассасаларга умумий қиймати 397 миллион сўм бўлган тиббий ускуналар, қуёш станциялари, шамол генераторлари ва сув иситиш коллекторлари ўрнатилди.\nОлий Мажлис Қонунчилик палатасидаги Экоҳаракат депутатлари гуруҳи томонидан ўтган давр мобайнида экология ва атроф муҳитни муҳофаза қилиш, аҳоли саломатлигини ҳимоялашга оид 12 та қонун қабул қилинди. Ўтган давр мобайнида Экоҳаракат қошидаги “Ишонч телефони”га фуқаролардан 3000га яқин мурожаат келиб тушган бўлса, маҳаллий давлат ҳокимияти ва бошқаруви органлари, тегишли ташкилотлар билан ҳамкорликда уларнинг 70 фоиздан ортиғига ижобий ечим топилди.\nАҳолининг экологик маданиятини юксалтириш, экологик таълим ва тарбия тизимини ривожлантиришга алоҳида эътибор қаратилмоқда. Олий ўқув юртлари талабалари ва магистрлари ўртасида “Глобал иқлим ўзгаришига мослашиш бўйича энг яхши ғоя” танлови, мактаб ўқувчилари ўртасида “Онажоним табиат” иншолар ва расмлар танловини ўтказиш анаънага айланди. Марказий Осиёда ягона бўлган “Булоқча” – (Родничок) болалар экологик журнали нашрдан чиқарилмоқда.\nЙиғилиш якунида Ўзбекистон экологик ҳаракати ва SEMAK Equipment’s and Technology МЧЖ ўртасида ўзаро ҳамкорлик юзасидан меморандум имзоланди. Унга кўра, Экоҳаракат SEMAK Equipment’s and Technology билан чиқиндиларни қайта ишлайдиган корхоналар учун ускуна-агрегатлар ишлаб чиқарадиган корхона ташкил этиш мақсадида умумий қиймати 5 млн. АҚШ долларига тенг бўлган инвестиция киритиш бўйича ҳамкорлик қилади.


“Иқтидорсиз ўқувчининг ўзи йўқ!” Япония мактабларидаги ажойиб қоидалар ҳақида - Hidoyat.uz\nАсосий саҳифа Жамият Болалар “Иқтидорсиз ўқувчининг ўзи йўқ!” Япония мактабларидаги ажойиб қоидалар ҳақида\nЧоп этилди Fevral 5, 2019 “Иқтидорсиз ўқувчининг ўзи йўқ!” Япония мактабларидаги ажойиб қоидалар ҳақидаda fikr bildirishni o'chirish\nЯпония мактабларида қандай ноодатий қоидалар мавжуд? Қуйида шулар ҳақида…\nМактабларда ишқий-романтик муносабатларга йўл қўйилмайди.\nЯпон мактаби ўқувчиси мактаб буфетига кирмайди. Синфхоналарга давлат томонидан берилган овқатлар олиб келинади ва ўқувчилар уларнинг ҳаммасини ейишга мажбур ҳисобланади.\nЯпон мактабларида ёзги таътил берилмайди. 5 ҳафталик таътиллар ўқув йили даврида берилади ва ўша даврда ҳам ўқитувчилар ўқувчилар билан муттасил шуғулланиб келади.\nМактабда фаррош йўқ, бу вазифани ўқувчиларнинг ўзи бажаради. Шунинг учун ҳам ўқувчилар ҳеч қаерга ортиқча нарсалар ташламасликка ва мактабни ифлос қилмасликка ҳаракат қиладилар.\nЎқувчиларнинг турли-туман соч турмаклари ва лак-бўёқларга рухсат этилмайди.\nЯпон болалари бошланғич синфдан кейин форма кийишга ўтишади.\nҲар бир япон ўқувчиси сузишни билиши шарт! Мактабларда ташкил этилган бассейнларда ҳаммага сузиш дарслари ўтилади ва улар бу санъатни жуда яхши эгаллаган бўлишлари шарт! Синовдан ўта олмаган ўқувчи бошқа ўқитувчида қайтадан машғулотларни ўтиб, кейин такрорий синовдан ўтказилади.\nМактабда бир ўқувчининг ўз иқтидори билан алоҳида ажралиб туришига йўл қўйилмайди! “Иқтидорсиз ўқувчининг ўзи йўқ!” деган тушунча япон таълим тизимида устувор! Япон мактаби ҳар бир ўқувчини тенг ва бетакрор деб билади ва уларни ҳар тарафлама тайёрлашга йўналтирилган.


ЖЧ-2018. Бразилия ҳам чиқариб юборилди. Энди...\n07.07.2018 00:58 1 169\nРоссия майдонларида ўтаётган Жаҳон чемпионатида мундиал олдидан саналган фаворитлар бирин-кетин турнирдан чиқариб юборилди. Чорак финалнинг Бразилия – Бельгия учрашувида пентакампионлар бошига ҳам шу савдо тушди.\nБразилия бутун учрашувни ҳужумкор ўтказди, аммо кўплаб вазиятлардан фойдалана олмади. Бельгия эса аксинча, жуда самарали ўйнади. Дастлаб автогол европаликларни ҳисобда олдинга олиб чиқди. Сўнг қарши ҳужумларнинг бирида Де Брюйне ажойиб ҳаракат қилди ва ҳисобни 2-0га етказди.\nИккинчи тайм ҳам тўлиқ бразилияликлар ҳужуми остида ўтди. Яна қатор вазиятлар кўкка совурилди, айримларида эса Тибо Куртуа фантастик ўйин кўрсатди. Фақат биргина ҳолатда у Ренатонинг бош билан берган зарбасини ўтказиб юборди.\nУчрашувни европалик ҳакам бошқаргани бироз ажабланарли. Чунки майдонда Европа ва Жанубий Америка жамоалари тўп сурди. Одатда бундай вазиятларда нейтрал қитъадан ҳакам тайинланади. Милорад Мажичнинг айрим қарорлари бразилияликларнинг эътирозини келтириб чиқариши аниқ.\nБельгия қарши ҳужумга таяниб ўйнади ва ўз мақсадига эришди. Роберто Мартинес шогирдлари шу тарзда ярим финалга йўл олди. Бу босқичда уларни Франция кутиб турибди.\nТурнирнинг қолган қисмида фақат Европа жамоалари ўйинини кўрамиз. Қизиқ, энди ЖЧда ким фаворит деб ўйлайсиз?\nГоллар: 0:1 – 13, автогол Фернандиньо, 0:2 – 31 де Брюйне, 1:2 – 76 Ренато Аугусто.\nБразилия ЖЧ-2018 Бельгия


16:45 / 05.06.2018 1860 pdf Ўқиш режими + -\nАгар сен Аллоҳни дунёда ҳамма нарсадан кўпроқ яхши кўрсанг, синовларга тайёр тур. Бу маҳаббатнинг мукофоти жуда катта, лекин унга ўзини ҳақлигини исбот қила олган инсонгина эриша олади. Қуръонда: “Одамлар “Иймон келтирдик дейишлари ила имтихон қилинмай, тарк этишларини ўйладиларми? Ва батаҳқиқ, Биз улардан олдингиларни ҳам имтихондан ўтказганмиз. Бас, Аллоҳ, албатта, содиқ бўлганларни ҳам билажак, ёлғончиларни ҳам билажак.” (Анкабут сураси, 2-3- оятлар)\nАллоҳ Ўзининг бандаларини синаб, уларни ўз холига ташлаб қўймайди. Ўзининг раҳмати туфайли, бизга кўтара оладиган енгил синовларни юборади. У бизнинг тоқатимиз етмайдиган синовларни юбормайди. Аллоҳ бизга синовларини юборишидан аввал бизга Ўзи сабр беради, қийинчилик сўнгидан енилликни юборади.\nАллоҳнинг бир бандаси соғ саломат бўлса, уни суистеъмол қилишини билиб унга дард беради, бошқасига мустаҳкам соғлиқ беради сабаби, у дардга бардош бера олмайди. Агар банда неъматдан маҳрум бўлганда, шукр қила олмаса Аллоҳ у бандага мўл кўл, кенг ризқ беради, ва неъматга эришганда ховлиқиб кетадиган бандани ризқини тор қилиб қўяди.\nЭнг қийин синовлар ўзининг хато камчиликлари устида ишлайдиган, ва ҳамма нарсада Расулуллоҳ соллаллоҳу алайҳи васалламдан ўрнак олишга ҳаракат қиладиганлар тоифасига бўлади. Бунақа иймон келтирган бандаларини Аллоҳ буюк мақсадлар ва ҳаракатлар билан синайди: “Роббингиздан бўлган мағфиратга ва кенглиги осмонлару ерча бўлган, тақводорлар учун тайёрлаб қўйилган жаннатга шошилинг” (Оли Имрон сураси, 133-оят). “Бас, амал қилгувчилар мана шунга ўхшаш нарса учун амал этсинлар”, (Соффат сураси, 61-оят)\nУлар меҳнатни бойлик, мансаб, обрў қозониш учун эмас, балки Аллоҳнинг розилиги учун, Унга охиратда яқин бўлиш учун тинмай қиладилар. Лекин улар тарки дунё қилишар экан деб ўйлаб қолманг. Йўқ , улар кўп ишлашади, фақат халол йўл билан пул топишади, ва ман этилган ҳамма нарсадан тийилишади. Ўз эҳтиёжларини қондиришга маошлари етмаганда ҳам ўғрилик қилишмайди, пора олишмайди. Улар ҳам яхши уй-жойга , автомобильга эга бўлишни исташади, лекин банкдан кредит олишмайди ва бу мажбурий чора деб ҳам айтишмайди. Аллоҳ уларга берган ризққа қаноат қилишга, ва Унинг розилигини руҳсат этилган йўллар орқали топишга ҳаракат қилишади ва албатта Аллоҳ уларни бу сабри халоллиги учун мукофотлайди. Ишлаб топган пулларидан албатта садақа қиладилар. Камми кўпми аҳамияти йўқ, лекин бу ишни улар давомий суратда қилишади, мақсадлари бойлик орттириш эмас, балки кўпроқ савоб амал қилиш. Шунинг учун Аллоҳ улар ҳақида Қуръонда : ”Улар закотни адо қилувчилардир” деб айтган.(Мўминун сураси, 4-оят)\nУлар оддийгина қилиб садақа ва закотларини тарқатмайдилар, балки меҳнат қилиб, бойлик тўплашади сабаби, бечора, камбағал фақирларга ёрдам бериш. Ва яна улар кўп ибодат қилишади. Кундуз куни ризқларини териб юришганида фарз бўлган намозларини адо этадиганлар, тунда ҳаммаёқ тинч осуда бўлганида, уларни Аллоҳнинг оятларини тадаббур қилишдан ҳеч нарса чалғита олмайди. Ахир улар энг мураккаб саволларга жавобни, энг қийин вақтда қўллаб-қувватлашни топа оладиган Қуръонни тадаббур қилишни севадилар. Аллоҳнинг нозил қилган каломини ўқиб, охират учун қанчалик кам ҳаракат қилаётганларини тушуниб етадилар, ва атрофда бўлаётган нарсаларга қанчалик масъул эканликларини ҳис қиладилар.\nЁн атрофларида мазлум ва муҳтожларни кўриб, ўзларини молларини, у нарсаларсиз яшаса бўладиган жиҳозларни сотиб олишга сарфламайдилар. Ёнларида бирга намоз ўқийдиган, рўза тутадиган, ўй фикри қимматбаҳо кийимлару, айшу ишрат, саёҳатда бўлганларга умуман ўхшамайдилар.\nБалким имом Ахмаднинг “Зуҳд” китобларида келтирилган ҳадис айнан шу одамлар ҳақида бўлса керак. (77-бет) : “Умматимнинг орасидаги энг ёмон одамлар кошоналарда яшайдигани, кўп хилма хил таомларни ейдиганлари, кўп хар хил кийим киядиганлари, дабдаба билан гапирадиганлари”. Бу ҳадиснинг санади узилган бўлсада, Оиша розияллоҳу анҳо, Абу Умома розияллоҳу анҳу ва Абу Хурайра розияллоҳу анҳудан ривоят қилинган шунга ўхшаш бошқа ҳадислар билан мустаҳкамланади.\nТафаккур қилувчи мусулмон атрофдаги инсонлар даъватларга қулоқ солмасдан ўзларини халокатга яқинлашаётганларини кўриб, ўйлаб, хатто ўзини қурбон қилиш даражасига келиб қолади. Аллоҳдан кечиришини сўраб, қилиб қўйган гуноҳлари уни ўзини еб битиради. Атрофдагиларниг беғам ва бепарволигидан у сиқилиб кетади. Алллоҳ рози бўладиган ва у режалаштирган ҳамма нарсаларини қилишга улгура олмаслигини тушуниб турибди. Унга вақт ва пул етмаяпти. У зўрға ўзига ўхшайдиган, бу йўлдаги ҳамма ҳурсандчилик ва қийинчиликларда бирга бўладиган ҳамфикрларни топа олади. Шунга қарамасдан у шошилмайди, Аллоҳнинг қадарига рози бўлиб қилиши керак бўлган ишларни бажаради. У атрофдагиларнинг норозиликлари ва тушунмаганликларига қарамасдан тузатиш мумкин нарсаларни ислоҳ қилади, илмни тарқатади, яхшилик уруғини сепади. Бу уруғлар ўсиб ҳосил бериш бермаслиги унга қизиқ эмас, чунки у қуёш мағрибдан чиқса ҳам кўчат экадиганлардан. У одамлар эшитишни хуш кўрадиган нарсаларни айтиш анча осон эканлигини билиб туради, лекин унга халқни розилигини эмас, балки Буюк Подшохнинг розилигини қидириб топиш муҳим. Шу сабабли у буюк мақсадини жоҳиллик ширасига алмашмайди.\nЭй Аллоҳ бизни синовларимизни осон қилган, гуноҳларимизни мағфират қилган, бизга ва яқинларимизга раҳматингни ёғдиргин. Буюк, солиҳ ишларга бизларни йўллагин ва бу йўлда нафсга, хою хавас тўрига тушиб қолишимиздан ўзинг сақла. Омин.\n16:41 / 05.06.2018 1247\n16:55 / 05.06.2018 2810\nАрабчада .белгиланган вақт, муҳлат, шошилиш, деган маъноларни англатади. Шаръий истилоҳда инсон умрининг Аллоҳ томонидан белгилаб қўйилган муҳлатининг ниҳояси, давоми...\n2150 21:11 / 17.12.2017\n1316 23:48 / 02.12.2016\n1503 00:00 / 03.12.2016\n1864 22:09 / 01.12.2016\n137 18:30 / 19 апрель\n13036 11:58 / 10.10.2018


Эрдўғон халқаро савдода доллар устунлигига чек...\nТуркия президенти Ражаб Тоййиб Эрдўғон Бишкекда бўлиб ўтган Туркия-Қирғизистон бизнес-форумида иштирок этиб, ўз нутқида халқаро савдода долларнинг устунлигига чек қўйишга чақирди.\n«Халқаро савдода миллий валюталардан фойдаланиб, долларнинг устунлигига чек қўйиш зарур», - деди Эрдўған.\nУнинг фикрича, гўёки савдони осонлаштириш учун яратилган долларга боғланган тизим бугунга келиб энг катта муаммога айланган. «Савдо урушлари ва протекционизм кўп жабҳаларда янги стратегияларни қўллашга мажбур қилади. Валюта курсларини манипуляция қилишдан мақсад кучли ва соғлом турк иқтисодиёти борасида иккиланишга мажбур қилишдир», - таъкидлаган президент.\n«Мақсад - Туркия иқтисодиётига зарба бериш. Аммо ҳукумат томонидан амалга оширилган чоралар ва турк халқининг қатъий позицияси сабаб бу уриниш натида бермади»,- дея қўшимча қилган Эрдўғон.\nЭслатиб ўтамиз, сўнгги пайтда Вашингтон ва Анқара ўртасидаги муносабатларида кескинлик кузатилмоқда. Хусусан, бунга америкалик руҳоний Эндрю Брансоннинг Туркияда уй қамоғида сақланаётгани ҳам сабаб бўлди.\nАввалроқ, Эрдўғон барча Америка техник қурилмаларидан воз кечишга чақирган эди.\nКуни кеча Трамп ҳам ўз интервьюсида Эрдўғондан хафсаласи пир бўлганини айтган эди.\nдоллар Туркия Ражаб Тоййиб Эрдўғон\nИқтисодиёт 15/04, 14:40


Польша қишлоқларидан бирида 10 йил деганда биринчи марта ўғил бола чақалоқ дунёга келди | Qalampir.uz\nПольша қишлоқларидан бирида 10 йил деганда биринчи марта ўғил бола чақалоқ дунёга келди\nОлам\t07 Май 16:58 8307\n10 йил ичида биринчи марта Польшанинг Мейсьце Оджаньске қишлоғида ўғил бола туғилди. Бу ҳақда "Daily Mail" нашри хабар қилди.\nСўнгги изланишларга кўра, Польшада қизларга қараганда кўпроқ ўғил болалар туғилмоқда. 2017 йилда мамлакатда 207 минг ўғил ва 196 минг қиз туғилган.\nАммо 300 га яқин аҳолиси бўлган Мейсьце Оджаньске қишлоғи бундан мустасно эди. Қишлоқдаги машаққатли ишларнинг кўпини аёллар бажаради. Улар полицияда хизмат қилишади, қишлоқ хўжалиги техникаларига эга, шунингдек, ўт ўчирувчи гуруҳ аёллардан иборат. Сабаб ушбу қишлоқда ўғил бола фарзанд туғилиши ноёб ҳодиса. Айниқса, охирги 10 йилда умуман оғил бола туғилмаган.\nҚишлоқ ҳокими Раймунд Фришко 2019 йилда ўғил фарзандли бўлган биринчи жуфтликни ҳайратда қолдиришга ваъда берганди. У ушбу оила учун катта мукофот борлигини ҳам эълон қилган.\nНиҳоят, жорий йилнинг 2 май куни Гегожа ва Анна Милека оиласида ўғил фарзанд дунёга келди.\n“Бу, айниқса, барчамиз коронавирус билан курашаётган бир пайтда жуда ажойиб янгилик. Ҳар бир боланинг туғилиши алоҳида аҳамиятга эга. Аммо ушбу бола бизга умид бағишлади”, дейди қишлоқ раҳбари Раймунд Фришко.\nЯнги туғилган чақалоқнинг онасининг сўзларига кўра, боланинг туғилиши қийин бўлган. Лекин у операцияни муваффақиятли тугатган. Янги меҳмонга Бартек деб исм қўйилди.\n“Амалиёт мени ҳаётга қайтарди ва икки карра мўжиза келтирди. Бартекнинг ўғил бўлгани учун эмас, балки қишлоғим ўғилли бўлгани мўжиза. Бартек, ҳар қандай янги туғилган чақалоқ каби менинг кўп эътибор ва яқинлигимни талаб қилмоқда“, дейди Анна.\nЭнди бахтли оила ўз ваъдасини унутмаган қишлоқ бошлиғидан мукофот кутмоқда. Бироқ, совға коронавирус пандемиясидан кейин берилади.\n25 Май 16:12 44322\n26 Май 14:40 41805\n25 Май 23:18 39049\n26 Май 09:01 28517\n27 Май 20:39 28089


Дастур асосида вилоятимизда кенг кўламли ишлар олиб борилмоқда. Жумладан, мактабгача таълим муассасалари учун педагог кадрларни тайёрлаш ва малакасини ошириш, ўқув режа ва дастурларни замонавий педагогик технология ва методларни инобатга олган ҳолда такомиллаштириш белгиланган.\nҚарор ижросини таъминлаш мақсадида олийгоҳимизда янги ўқув йилидан мактабгача ва бошланғич таълим факултети ташкил этилди. Ушбу йўналиш бўйича бу йил 543 нафар талаба қабул қилинди. Талабалар учун барча имкониятлар ишга солинди. Йўналишлар бўйича талабалар таълим жараёнида уч йил иштирок этишиб, олий маълумотли тарбиячи мақомига эга бўлишади.\nЗеро, мактабгача таълим муассасаларига олий маълумотли педагогларни жалб этиш, ўрта-махсус маълумотга эга тарбиячиларнинг малакасини ошириш мактабгача таълим соҳасида бажарилиши муҳим бўлиб турган асосий вазифалардан биридир. Мактабгача таълим йўналиши алоҳида кафедрага бириктирилган бўлиб, кафедрада 2 нафар доцент, 1 нафар катта ўқитувчи ҳамда 5 нафар олий малакали мутахассис-педагоглар талабаларга махсус фанлар бўйича сабоқ беришяпти. Мактабгача педагогика, тарбиячининг касбий маҳорати, болаларни саҳналаштирш ва ижодий фаолиятга ўргатиш, педиатрия ва болалар гигиенаси, она тили ва болалар адабиёти, нутқ ўстириш назарияси, умумий педагогика фанлар бўйича ўтилаётган дарс машғулотларида талабалар соҳага алоқадар билимларни эгалламоқдалар.\nУниверситетга пойтахтимиздаги Пучон университети профессори Ли Донг Вук ташриф буюриб кафедра доцент-ўқитувчилари ҳамда талабалар билан мулоқот ўтказди. Профессор “Кореяда мактабгача таълим тараққиёти” мавзусида ўтказган семинар-тренинг талабалар учун самарали бўлди. Тренинг давомида Фарғона давлат университети доценти, мактабгача таълим кафедраси мудири Д.Юлдашеванинг “Болалар нутқини ривожлантиришда инновацион креатив усул-воситалар”, Фарғона шаҳар 4-МТМ услубчиси Г.Расулованинг “Илк қадам давлат ўқув дастури бўйича” олиб бориладиган ишлар мавзусидаги маърузалари ҳам тингланди.\nТашриф давомида меҳмон университетда яратилган шароитлар, илмий бўлим, ахборот-ресурс маркази фаолияти билан ҳам яқиндан танишди. Соҳага доир фикр ва тавсиялари билан ўртоқлашди.\nБугунги ҳамкорлик-эртанги ғалаба демак. Дарс жараёнларига яна қатор хорижий мутахассисларни жалб этиш, машғулотларни инновацион ғоялар асосида ташкиллаш ва ўтказиш, иқтидорли талабалар билан ишлаш, уларнинг мактабгача таълим муассасаларидаги амалиёт жараёнларини тизимли назорат қилиб бориш, ўқитувчиларнинг зарур қўлланма ва адабиётларга эга бўлишини таъминлаш кафедранинг истиқболдаги вазифалари қаторига киритилган.\nФарДУ мактабгача ва бошланғич таълим факултети декани.\nмактабгача таълим кафедраси ходими.\n« Жиноятчиликнинг олдини олиш бўйича янги тизим\nЎзбекистон чемпионати ғолиблари »\nБош саҳифа - 320 752 та